Iparra eta hegoa elkartuko dira gaurtik igandera, Seguran - Goierriko Hitza : Goierriko Hitza\nFesta giroa nagusituko da gaurtik igandera arte Seguran, XXIV. Iparra-Hegoa kultur ekitaldiarekin; Baionako Etxepare Lizeoko ikasleak lagun izango dituzte. Gaur goizean iritsiko dira Iparraldeko ikasleak eta Orkli kooperatiba bisitatzera joango dira lehendabizi; arratsaldean, 16:00etan, eskolara joan eta 18:00etan, kalejiran jaitsiko dira plazara.\nIluntze partea bertsolariena izango da. 19:30etik aurrera, Andoni Egaña eta Amets Arzallus ariko dira kantu-poteoan, Kuxkuxtu txarangak lagunduta. 21:30ean, afaria egingo dute, eta han, Jon Iturrioz eta Eneko Araiztegi ariko dira bertsotan. Gaur eguerdira arte txartelak salgai egongo dira Elorripe tabernan, 20 euroan (soldatagabekoek 15 euro). Xabier Albizu antolatzailearen esanetan, 300 bat lagun elkartuko dira gaurko bertso afarian.\nBihar, Etxepare Lizeokoak Lazkaoko Beneditarren artxibora joango dira goizean eta arratsaldean eskolan izango dira. 19:00etan, berriz, antzerki, musika eta dantza ikuskizuna eskainiko dute plazan. Ondoren, arkume eta sagardo dastaketa izango da, Kuxkuxtu eta Xutik txarangek alaituta. Gauerako. eskaintza bikoitza: Astobaba taldea eta Bull disko jartzailea.\nMendi ibilaldia eta pilota\nMendi ibilaldiarekin hasiko da larunbateko egitaraua, Goierriko eta Euskal Herriko hainbat txokotako mendizaleak elkartuta. Bazkarian indarrak hartu eta 16:00etan, pilota desafioa egingo dute: Etxepare Lizeoko ikasleek eta Segurako pilota eskolako pilotariek elkarrekin osatuko dituzte bikoteak. Hortik aurrera, musikak hartuko ditu Segurako kaleak eta plaza.\nIparra-Hegoaren azkeneko eguna ere bete-betea izango da. 10:00etan, Goierriko eta Euskal Herriko hainbat txokotako 12 sukaldari talde sukalkia prestatzen hasiko dira; 16:30ean egingo da sari banaketa. 11:30ean, berriz, Goierriko eta Iparraldeko hautetsiekin ekitaldi instituzionala egingo dute udaletxean.


Patxitrapero: Leire Narbaiza, Buckinghamen!\nLeire Narbaiza, Buckinghamen!\nEgunen batean, eskertuko al diogu Sustatuko “Zer erantzi” taldeari, esterotipoen kontra eta modaren ezagutzan zabaldutako bidea.\nBatek pentsa bailezake, bah, modaz edozeinek idatz dezakeela, kriterio haundirik gabe, berdin da. Baina bai zera. Hori da, inolako zalantzarik gabe, ez geralako beharbezela jabetzen gaiak duen garrantziaz; horrelako langintza batek eskatzen duen sakrifizioaz, eta konpromezuaz.\nAzken adibidea, - txapela esatera nijoan baina, kasu honetan, beste izen hau hobeto - "pamela" kentzeko modukoa da. Leire Narbaizaren gauzak ondo egiteko su horrek, Buckinghameraino eraman du! Presoen aldeko Giraldillarena gogoratzen? Ba berak ere asmatu du ospakizunaren bihotzerainoko bidea. Arraioa, nola lortu du? Emozionatu ere egiten gera irudiak ikusita.\nBegira begira, gurdian lortu duen txoko pribilegiatua.\n(Irudien gainean egin klik.)\nItzal bat bailitzan, andregaiaren ingurura ere iritsi da, honen eta bere sekitoaren jantzien nundik norakoak ondo-ondo ezagutzera (fundamentuzko telak dira, ala txinatar generoa?)!\nEta andregaiaren lagunekin ere asmatu du bat egitea! (hellow darlings, pleased to meet you, i’m Catalina's best chilhood’s friend. I used to play txorro-morro-piko-tallo with her).\nEz lehenago, hori bai, itxurazko txano bat Carol Middletoni lapurtu gabe, hura konturatu gabe (Ezta Txan magoa balitz ere), nahiz eta besteen tokadoekin oso ondo ematen ez duen, baina seguru bere hurrengo artikuluan aipatzen duela.\nEta honen ondoren, noraino helduko Leire eta, sukalde bertaraino, palkoraino!\nKokoriko jarrita, ze ondo kamuflatu dan, aldameneko aingerutxoen artean - hori bai, hauek baino irripartsuago, alajaina -)!\nKlik irudiaren gainean.\nBaina esandakoa, bere arriskuak hartuta. Hor jaso dute argazkilariek, soldadu batek lepotik heltzen dion momentua.\nEskerrikasko Leire! Zu lasai, pagatuko dizugu eta denon artean fidantza!\n(langostino batzuk ekarri, serbiletan bilduta ;-)\nleire 4/30/2011 11:30 da manhã\nZenbat barre!!!!!!! Terriblia zara!!!! Zenbat gustau jatan!!!!!!Baneukan asmua zeozer idazteko, baina kartzelatik, ez dakitt!!!! :-)\nItzela zara, gero!!!\nLaztan handi handi bat!!!!!\nxme 4/30/2011 11:42 da manhã\nPatxi 4/30/2011 11:48 da manhã\nPozten naiz, Leire! Oso ondo pasa nuen egiten, hori bai, oraindik ez naiz enteratu Catalina hori zein dan eta zeinekin ezkondu dan. Lanean harrapatu nau eta oraindik ezin ikusi telebistan. Bueno, kontatuko didazu ;-)\nMuxu haundi bat Leire!\nPatxi 4/30/2011 11:59 da manhã\nXabier, hi ere gogoan haut! Ideia bikain baten zain ;-)\nMaite Goñi 4/30/2011 1:05 da tarde\nZe ona, Patxi!!! Nik ere kriston parrak egin ditut! ;-)\nPatxi 4/30/2011 10:40 da tarde\nBai, zuk disimulatu, disimulatu Maite, baina enteratu gera zertan ibili zinen\nEzkontza egunean! Besteak utzita, Williamekin esklusibitatean!\nKlik hemen Klik\nAi, pinganilloa erori balitzaio! Gizarajoa ;-)\n(ingeleraz ez dakienarentzat, "Ez luzatu gehiegi muxua, Willy (ze konfidantzak, aizue, Willy) Maitek pinganillotik. Willyk berriz, bere kolkorako: "eskerrak nere instruktore izateko eskeintza onartu zenuen! Hain urduuuuuuuuri nengoen!)


Gizonen eta Emakumearen Online Erosketak | Martech Zone\nNori gustatzen zaio genero hipotesiak? Bai ... bai ... batez ere dibortziatutako 40. hamarkadako gizen gris eta dibortzioei buruz hitz egiten duen guztia nire bizimoduarekin bat datorrelako. Ehiztari arrunta naiz erosketak egiterakoan ... nahi dut, lortzen dut, handik ateratzen naiz. Nire ikerketa normalean kutxa ireki eta behar, nahi edo ulertu ez nuen zerbait erosi nuela jakin ondoren hasten da. Aita bakarra naiz, 19 urteko alaba batekin bizi naiz, Katie, inoiz ikusi dudan eroslerik bikainenetakoa. Berak ez zituen nire ohiturak oinordetzan hartu, beraz genero geneetan daudela esango dut.\nInfografia hau Ordainketa zentzua zehazten du ... hona hemen gizonezkoen eta emakumezkoen erosketa joeren inguruko funtsezko 6 aurkikuntza.\nGizonek baino emakume gehiagok egiten dute erosketa linean\nEmakumeak merkealdien ehiztariak dira\nEmakumeak artisau eta vintage produktuetarako joaten dira\nMutilentzako teknologia eta neskentzako oinetakoak? Pentsatu berriro\nEmakumeek aplikazioak maite dituzte\nZure marka emakumezkoen demografiara bultzatu nahi duzu? Sartu sare sozialetan\nNoski, horrek guztiak onartzen du nire premisa benetan emakumeak direla mundua gobernatzen dutenak!\nTags: gizonenlinean erosketaPinterestredditemakumeen\nZergatik dira emakumeak sare sozialen atzean dagoen benetako boterea


Zuri, gorri eta berdea – Hitzak eta Hotsak\nGaur Munduko Futbol Txapelketa hasten da Brasilen. Hasten dela diot, baina batek daki, Hegoafrikan izan ziren arazoak badirudi hutsaren hurrengoa izan zirela Brasilekoekin konparatuz, beraz… Agian hasi bai, baina ikusiko dugu nola bukatuko den.\nEdozelan ere, ez du ematen oso itxurosoa denik hain estu dabilen gizarte baten halako dirutza xahutzea honetan. Egon liteke pentsa dezakeenik Munduko Txapelketa bultzada ekonomikoa izan daitekeela herrialdearentzat, eta ez dakit ba, ea zortea duen hala pentsatzen duenak, benetan. Eztabaidaezina dena, nire aburuz, zera da, Brasilen irudia, herrialde moduan, marka gisa, hondoratzen ari direla. Arazoak hor daude, hor zeuden lehenago ere, eta Mundialak azaleratu eta zabaldu egin ditu.\nEta aitzinsolasa eginda, aitorpena: txapelketa jarraituko dut, goitik behera, ahal dudan beste. Zergatik? Kirola eta futbola gustuko ditudalako. Baina ez dut sekula ahaztuko nire koloreak hauek direla eta hauek nahi ditudala lehian:\nEz dut ikusle inpartzial izan nahi, ez dut talde gogokorik aukeratu nahi, ez dut zertan batek edo besteak galtzea edo irabaztea desiatu nahi. Nik neuk badaukat nire gogokoa, baina momentuz, ez dut soropilean, ofizialki, ikusiko.\nPosted on 2014/06/12 2014/06/13 Author hitzaketahotsakCategories General\nPrevious Previous post: Abdikazioaren aurrean, abstentzioa zergatik?\nNext Next post: Txalorik ez Espainiako errege berriari


Kontsumitzaileen eta erabiltzaileen elkarteei emateko diru-laguntzak. 2018ko deialdia. - Laguntzak eta dirulaguntzak - KontsumoBIDE-Kontsumoko Euskal Institutua\nCOVID-19: Ohiko galderak\n[Kontsumitzaileen elkarteentzako laguntzak 2018]\nKontsumitzaileen eta erabiltzaileen elkarteen funtzionamenduari, laguntza juridikoari, kontsumo-proiektuak gauzatzeari eta berrikuntza teknologikoko proiektuak gauzatzeari dagozkien gastuak ordaintzeko diru-laguntzak.\nDeialdi honek arautzen dituen laguntzak finantzatzeko baliabide ekonomikoen zenbatekoa 451.000 eurokoa da: 338.250 euro 2018. urtean eta 112.750 euro 2019. urtean.\n1. lerroa. Kontsumitzaileekiko arreta. 245.000 euro: 183.750 euro 2018. urtean eta 61.250 euro 2019. urtean.\nKontsumitzaileen antolakundeen funtzionamendu orokorretik eratorritako gastuak, ondoko jarduerak gauzatzeko:\nErreklamazioak kudeatzea eta kontsumo-harremanei dagozkien eztabaidetan bitartekotza-lanak egitea.\nKontsumitzaileei zuzendutako prestakuntza- eta informazio-ekintzak.\nDiru-laguntza jaso dezaketen gastuak:\nLokalen alokairuak; erakunde eskatzaile bakoitzak 3 alokairu izan ahalko ditu gehienez eta publikoari irekitako bulegoekin bat egin beharko dute.\nDiru-laguntzei buruzko azaroaren 17ko 38/2003 Lege Orokorraren 31.7 artikuluan ezarritakoarekin bat datozen finantza-gastuak.\nEskaeraren aurrekontuaren atalean behar berzala zehaztutako bestelako gastu orokorrak (argindarra, ura, gasa, komunikazioak...).\n2. lerroa. Laguntza juridikoa: 155.000 euro (116.250 euro 2018. urtean eta 38.750 euro 2019. urtean).\nElkarteek kontsumitzaileei emandako laguntza juridikotik eratorritako gastuak:\nElkarteko aholkulari juridikoarekin izandako kontsultak.\nEuskal Autonomia Erkidegoan egiten diren epaiketetan kontsumitzaileen eskubideak eta interesak defendatzea.\nKontsumitzaileen multzoari zuzendutako orientazio juridiko orokorrak.\nAholkulari juridiko profesionalen minutak.\nAdituen azterlanak edo txostenak.\nAholkularitza juridikoko funtzioak betetzen dituzten langileak.\nBukarazte-akzioetatik eratorritako bestelako gastuak.\n3. lerroa. Kontsumo-proiektuak: 15.000 euro (11.250 euro 2018. urtean eta 3.750 euro 2019. urtean).\nEuskal Autonomia Erkidegoan egindako eta ondoko jarduera hauetako bat barne hartu ahalko duten proiektuak:\nKontsumitzaileak sentikortzeko eta informatzeko ekintzak.\nInkestak, ondasunen eta zerbitzuen kalitateari buruzko alderaketa-analisiak.\nKontsumoari buruzko azterketak eta ikerketak gauzatzea.\nEnpresek Euskadiko Kontsumoko Arbitraje Batzordearekin bat egin dezaten bultzatzeko jarduerak.\nDiru-laguntza jaso dezaketen gastuak: Jardueren gauzatze osotik edo partzialetik eratorritako gastuak, onuradunak azpikontratatutako hirugarrenek gauzatutakoak barne.\n4. lerroa. Teknologia berrikuntzako proiektuak: 36.000 euro (27.000 euro 2018. urtean eta 9.000 euro 2019. urtean).\nWebguneak garatu, hobetu eta modernizatzeko proiektuak, online erreklamazio eta kontsula zerbitzuak eta bestelako zerbitzu interesgarri berriak inplementatzeko. Eskatzaile bakoitzeko, proiektu bakarra onartuko da.\nDiru-laguntza jaso dezaketen gastuak: Berrikuntza proiektutik eratorritako gastuak.\nOsoki azpikontratatu ahal izango da 2., 3. eta 4. lerroetako jardueren gauzatzea, Diru-languntzei buruzko Lege Orokorraren 29. artikuluan ezarritako baldintzak errespetatuz.\nKontsumitzaileekiko arreta (1. lerroa): Aurkeztutako eta onartutako aurrekontuaren % 100, 105.000 eurokoa gehienez.\nLaguntza juridikoa (2. lerroa): Aurkeztutako eta onartutako aurrekontuaren % 100, 55.000 eurokoa gehienez.\nKontsumo-proiektuak (3. lerroa): Aurkeztutako eta onartutako aurrekontuaren % 100, 17000 eurokoa gehienez.\nTeknologia berrikuntzako proiektuak (4. lerroa): Aurkeztutako eta onartutako aurrekontuaren % 100, 15.000 eurokoa gehienez.\nDiruz lagundu daitezkeen kontzeptuak (4. artikulua):\nEmandako zenbatekoaren % 75a, aldeko ebazpena hartzen den unean.\nGainerako % 25a, gastua justifikatu ondoren.\nDiru-laguntza jaso dezaketen gastuak (5. artikulua): % 100a, behin gastua justifikatuta eta betiere 2019ko martxoaren 15a baino lehen.\nKontsumitzaileen eta erabiltzaileen elkarteak irabazi-asmorik gabeko erakundeak dira, eta haien helburua kontsumitzaileen eta erabiltzaileen eskubide eta interes legitimoak defendatzea da, bai eta haien informazioa, prestakuntza eta hezkuntza ere.\nDiru-laguntzen erakunde onuradun izan ahal izateko, honako baldintza hauek bete behar dituzte:\nKontsultak egiteko, arreta emateko eta kontsumitzaileek aurkeztutako erreklamazioak kudeatzeko zerbitzu bat izatea.\nZuzenbidean lizentziatutako pertsonek emandako aholkularitzako eta laguntza juridikoko zerbitzu bat izatea.\nDokumentazio espezifikoa betetzea, 1. lerroko diru-laguntzak eskatzeko.\nDokumentazio espezifikoa betetzea, 2. lerroko diru-laguntzak eskatzeko.\nDokumentazio espezifikoa betetzea, 3. lerroko diru-laguntzak eskatzeko.\nDokumentazio espezifikoa betetzea, 4. lerroko diru-laguntzak eskatzeko.\nDiru-laguntzaren eskaera aurkeztearekin batera, eskatzaileak baimena emango dio Kontsumobideri zuzenean eskuratzeko zerga-betebeharrak eta Gizarte Segurantzarekiko betebeharrak betetzen dituela ziurtatzen duten agiriak, ziurtagiri telematikoen bitartez. Eskatzaileak, kasu horretan, ez ditu bidali beharko dagozkion agiriak.\nHala ere, eskatzaileak berariaz uka dezake baimen hori, eta, halakorik egiten baldin badu, dagozkion agiriak aurkeztu beharko ditu.\nEz izatea abian itzultze- edo zehapen prozedurarik edo horiek amaituta izatea.\nBeren jardunbide-eremuak Euskal Autonomia Erkidego osoa hartzea.\nAholkularitza zerbitzua eta laguntza juridikoa eskaintzea.\nEstatuaren araudia Azaroaren 17ko Diru-laguntzen 38/2003 Lege Orokorra\nDeialdiaren araudia Ebazpena, 2017ko abenduaren 20koa, Kontsumobide-Kontsumoko Euskal Institutuaren zuzendariarena, zeinaren bidez arautzen baita kontsumitzaileen elkarteen funtzionamenduko, laguntza juridikoko eta kontsumo-proiektuak eta berrikuntza teknologikoko proiektuak gauzatzeko gastuak ordaintzeko diru-laguntzak ematea\nEbazpena, 2018ko otsailaren 15ekoa, Kontsumobide-Kontsumoko Euskal Institutuko zuzendariarena, kontsumitzaileen elkarteentzako diru-laguntzen deialdirako eskaerak aurkezteko epea luzatzekoa\nOHARRA: Epea otsailaren 23ra arte luzatu da.\nKontsumobide-Kontsumoko Euskal Institutuak eskaerak aurkezten uzten ez duen arazo tekniko bat aurkitu du eta epea luzatu du.\nSakatu hemen epea luzatzeko ebazpena irakurtzeko (pdf, 123 kB).\nBeste finantziazio-iturri batzuei buruzko adierazpena.\nErantzukizunpeko adierazpenan aitortzen baduzu beste laguntzarik ez duzula jaso, ez daukazu dokumenturik aurkeztu beharrik.\nBeste finantziazio-iturriren bat baldin baduzu edo eskatu baduzu, dagokion inprimakia bete behar duzu eta eskabideari erantsi.\nBalantzea eta emaitzen kontua.\nEgoera ekonomikoaren balantzea 2017ko abenduaren 31n eta emaitzen kontua.\nEgoera ekonomikoaren balantzea 2017ko abenduaren 31n, baita emaitzen kontua ere, non jasoko baitira bazkideen kuotetatik sartutako zenbatekoa eta bazkideen kuotetatik ez datozen bestelako diru-sarrerak.\n2017.urteko memoria zehatza.\nElkarteak 2017an egindako jardunaren memoria zehatza.\nErantzukizunpeko adierazpena honako baldintza hauek betetzen direla ziurtatu beharko da:\nAbian ez edukitzea itzultze- edo zehapen-prozedurarik, edo horiek amaituta izatea. Hortaz, diru-laguntza emateko eta, hala badagokio, ordaintzeko, amaituta egon beharko dute itzultze- edo zehapen-prozedurek.\nEz egotea laguntza edo diru-laguntza publikoak jasotzea eragozten dion zehapen administratibo edo penal baten pean, edo ez izatea horretarako legezko debekurik.\nJardun-eremua Euskal Autonomia Erkidego osoa izatea.\n2017ko abenduaren 31n kuota ordaindua duten bazkide-kopurua jakinaraztea.\nDiru-laguntzei buruzko Lege Orokorraren 13. artikuluan ezarritako baldintzak betetzea.\nEdozein unetan, Kontsumobidek egiaztatu ahal izango du erantzukizunpeko adierazpenean jasotako datuak egiazkoak diren.\nErakunde eskatzaileak edo horren ordezkari gisa jarduten duen pertsonak haren erantzukizunpean adierazi behar du egiazkoak direla eskabidean jasotako datuak, indarrean dagoen legediak eskubidea jasotzeko ezarritako eskakizunak betetzen dituela eta hori egiaztatzen duten dokumentuak dauzkala, eta, diru-laguntza emanez gero, horri dagokion denboraldian zehar horiek betetzen jarraituko duela.\nDokumentazio espezifikoa: Kontsumitzaileen eta erabiltzaileen elkarteak\nDokumentazio espezifikoa, 1. lerroko diru-laguntzak eskatzeko.\nKontsumitzaileekiko arreta-zerbitzuaren memoria zehatza.\nEskaini nahi den kontsumitzaileekiko arreta-zerbitzuaren memoria zehatza, zeinak nahitaez eman beharko baititu:\nHaren ardura hartuko duten langileak.\nEskaini beharreko orduak.\nAutonomia Erkidegoko ordezkaritza- eta kontsulta- organo bakoitzak emandako ziurtagiria, zeinetan 2017. urtean parte hartu baitzuen.\nAutonomia Erkidegoko ordezkaritza- eta kontsulta- organo bakoitzak emandako ziurtagiria, zeinetan erakunde eskatzaileak aurreko urtean parte hartu baitzuen.\nDokumentazio espezifikoa, 2. lerroko diru-laguntzak eskatzeko.\nZerbitzu juridikoaren memoria zehatza.\nDeialdiaren urtean eskaini nahi den zerbitzu juridikoaren memoria zehatza, zeinak nahitaez eman beharko baititu:\n2017an aurkeztutako eske-kopuruari buruzko txostena.\n2017an aurkeztutako kontsumitzaileen eskubideen defentsarako eske-kopuruari buruzko txostena. Txosten horri auzi-eskea aurkeztu izana ziurtatzen duen nahikoa frogagiri erantsi beharko zaio, baita dagozkion epaien kopia ere.\n2017an gauzatu diren eta 2018an gauzatzea espero den bukarazte-akzioei buruzko txostena.\nDokumentazio espezifikoa, 3. lerroko diru-laguntzak eskatzeko.\nProiektu bakoitzaren memoria aurkeztu beharko da, honako hauek aipatuta:\nGaratu beharreko metodologia eta jarduerak.\nHartzaileak eta gauzatze-egutegia.\nHura gauzatzeko ardura duten pertsonak edo erakundeak.\nGastuen aurrekontu zehatza, finantzabideak adierazita, hala badagokio.\nDokumentazio espezifikoa, 4. lerroko diru-laguntzak eskatzeko.\nMemoria espezifikoak honako hau jaso behar du:\nBerariazko betekizunak: Kontsumitzaileen eta erabiltzaileen elkarteak\nEbazpena, 2018ko maiatzaren 22koa, Kontsumobide-Kontsumoko Euskal Institutuaren zuzendariarena. Honen bidez, diru-laguntzak ematen zaizkie kontsumitzaileen elkarteei, 2018ko ekitaldian funtzionamenduko, laguntza juridikoko eta kontsumo-proiektuak eta berrikuntza teknologikoko proiektuak gauzatzeko gastuak ordaintzeko (pdf) [2018/05/31]\nEmandako diru-laguntza justifikatzeko, onuradunak, 2019ko martxoaren 15a baino lehen, agiriak aurkeztu beharko ditu eskuratutako laguntza-lerro bakoitzeko.\nBurututako ekintzen memoria.\nEgindako jardueren memoria ekonomikoa.\nMemoria ekonomikoan agertuko dira:\nBurututako jardueren gastuen zerrenda sailkatua, hartzekoduna identifikatuta, IFKa, zenbatekoa, gastuaren azalpen laburtua eta ordainketaren data adierazita.\nGoragoko lerroaldean aipatutako gastuen zerrendara batutako gastuen justifikazio fakturak. Fakturek jatorrizkoak izan beharko dute edo, bestela, fotokopia konpultsatuak, 2016ko abenduaren 31koak edo lehenagokoak, eta antolakundean buru zen pertsonaren adostasuna eduki beharko dute.\nElkarteko lokaletan zuzenean diharduten langile finkoei buruzko frogagiriak.\nEredu ofizialaren araberako nominen bidez aurkeztu beharko dira, Gizarte Segurantzari ordaindu izanaren frogagiriekin eta kasuan kasuko tributu ereduarekin batera, langile bakoitzari dagokiona adierazita.\nAldi baterako lankidetzak justifikatzeko agiriak.\nOrdainagirietan hartzailearen datuak jaso beharko dira, NAN zenbakia, zer kontzepturengatik ordaintzen den eta PFEZi dagokion atxikipena.\nDiru-laguntza emateko egintzan ezarritako baldintzak betetzen direla eta helburuak lortu direla justifikatzea.\nKontsumobidek egokitzat jotzen duen adina egiaztapen egin dezake emandako diru-laguntzaren inguruan, eta laguntza justifikatzeko agiri guztiak aztertu ahal izango ditu.


Deustuk ateak zabaltzeko bigarren larunbata izango du - Diario de Noticias de Gipuzkoa\nDeustuk ateak zabaltzeko bigarren larunbata izango du\nInformazio saioan, 22 titulazio elebidun eta hirueledunak ezagutu ahal izango dira. Ikasleek beren hizkuntza ibilbidea diseinatu ahal izango dute eta, ikasketak amaitzerakoan, ziurtagiria jasoko dute\n21.12.2019 | 13:16\nDONOSTIA. Deustuko Unibertsitateak ateak zabaltzeko bigarren larunbata izango du hilaren 16an, 2019-20 ikasturteko eskaintza ezagutzera emateko. Informazio saioa Donostiako zein Bilboko campusetan izango da, 10:00etatik 14:00etara. Etorkizuneko ikasleek graduak, gradu bikoitzak, gradu eta ibilbide dualak, aipamenak eta titulu propioak ezagutu ahal izango dituzte, 40tik gora, baita unibertsitateko 22 titulazio elebidun eta hirueledunen eskaintza berria ere.\nNazioarteko titulu horien berrikuntza nagusia da ikasleek beren hizkuntza ibilbide elebiduna edo hirueleduna diseinatu ahal izango dutela, eta ibilbide horri lotutako ziurtagiria jasoko dutela ikasketak amaitzerakoan. Horretarako, kredituen % 40tik gora euskaraz edo ingelesez egiteaz gainera, hizkuntza horretan C1 maila dutela erakutsi beharko dute. Graduaren arabera, ikasleak lau modalitateren artean aukeratu beharko du: elebiduna, ingelesarekin; elebiduna, euskararekin; hirueleduna, ingelesarekin eta euskararekin; eta hirueleduna, euskararekin eta ingelesarekin. Hori guztia, ahantzi gabe karrera batzuetan kredituen % 80 baino gehiago egin daitezkeela euskaraz edo ingelesez. Hizkuntza eskaintza horrek Deustuk eleaniztasunarekin duen konpromisoa erakusten du eta urrats bat gehiago da gradudunen gaikuntzan eta titulazioen nazioartekotzean.\nHelburu bera lortu nahi du datorren ikasturterako beste berrikuntzetako batek: graduak titulu propioekin konbinatzeko aukera da, espezializazio handiagoa lortzeko. Zehazki, Filosofia, Politika eta Ekonomiako graduan, Hizkuntza Modernoak eta Kudeaketakoan eta Turismoan nazioarteko profila indartu daiteke, graduarekin batera "International Trade Skills" titulu propioa eginda. Helburu hori bera du "Skills for International Lawyers" titulu propioak, Zuzenbideko ikasleei eskaintzen zaienak. Ingelesez egiten da, oso-osorik, nazioarteko esparru juridikoa lantzeko.\nIngeniaritza arloan, beste titulu berri bat Informatika Ingeniaritzako + Industria Antolaketako Ingeniaritzako gradu bikoitza da. Iraultza digitalaren eta 4.0 industriaren erronkei erantzuteko, industria berrian prozesuak optimizatzeko gai izango diren adituak prestatzea du helburu. Berrikuntza horiek guztiak Deustuko Unibertsitateak eskaintzen dituen ohiko titulazioen mapari erantsi behar zaizkio. Erakundeak 130 urte baino gehiagoko ibilbidea du eta mundurako pertsonak hezi nahi ditu, gizartearen arazoei irtenbide sortzaileak emateko gai izango direnak.\nAteak zabaltzeko larunbatak otsailaren 16an eta maiatzaren 4an izango dira Donostiako eta Bilboko campusetan, eta otsailaren 23an eta apirilaren 6an, Gasteizko Egibide Deusto Arriaga egoitzan. Saio horiez gainera, aurkezpenak egiten dira hirietan, hezkuntza azoketan parte hartzen da eta Fakultateetako asteak antolatzen dira, etorkizuneko ikasleentzat.


Txinako ME-50-104 Iragazki Elementu zehatzak fabrikatzaileak eta hornitzaileak - Shenzhen Wonpro\nHasiera > Produktuak > Iragazki elementua > Iragazki-elementu zehatza > ME-50-104 Iragazki-elementu zehatza\n1. ME-50-104 iragazki elementu zehatzaren produktuaren aurkezpena\nProfesionala ME-50-104 Iragazki Elementu Zehaztua aipamena. ME-50-104 iragazki-elementu zehatza egur-orea, zelulosa eta gehigarriz egindako iragazki-materialarekin prozesatzen da. Segmentatutako ijezketa-prozesua egitura planoko iragazkia dentsitate-gradiente ezberdineko iragazki-elementu zilindriko batean sakatzeko erabiltzen da. Iragazki-elementuak funtzio hauek ditu, hala nola, kutsatzaileak mailaka xurgatzea, kutsatzaileak xurgatzea eta hezetasuna xurgatzea eta blokeatzea.\n2. ME-50-104 iragazki-elementu zehatzaren parametro teknikoak\nModelo zenbakia: ME-50-104\nSaihesbiderako olio-iragazki eredua: BU-50-104\n3. ME-50-104 iragazki-elementu zehatzaren produktuaren ezaugarriak\n4. Erabili ondoren, ME-50-104 iragazki-elementu zehatzaren irudia\nME-50-104 iragazki-elementu zehatza egokia da olio hidraulikoaren eta 9 eta 180cSt arteko biskositatea duten beste olio industrial batzuen iragazketa zehatza egiteko. Iragazteko efektu bikainak ditu kutsadura-maila ezberdinetako olioentzat.\nHot Tags: ME-50-104 Iragazki-elementu zehatza, Txina, handizkakoa, kalitatea, Txinan egindakoa, pertsonalizatua, fabrikatzaileak, aurreratua, profesionala, aurrekontua


Etxegabetze espresa indarrean sartzen da | Consumer\nEtxegabetze espresa indarrean sartzen da\nAraudi berriak arindu egiten du ordaintzen ez duten maizterrak nahitaez husteko prozesua\narabera: Asteazkena, 2009ko abenduaren 23a\nItxaron egin da, baina, azkenean, indarrean sartu da 19/2009 Lege berria, eraikinen alokairua eta eraginkortasun energetikoa sustatzeko eta prozesua arintzeko neurriei buruzkoa, Alokairua Sustatzeko Legea izenez ezagunagoa dena. Araudi horrek Hiri Errentamenduen Legea (HEL), Prozedura Zibilarena (PZL) eta Jabetza Horizontalarena (LPH) aldatzen ditu. Araudi berriaren neurri nagusietako bat "etxegabetze espres" deritzona abian jartzea da, eta horrek bizkortu egingo du nahitaez husteko prozesua.\n/imgs/2009/12/desahucio.art2.jpgAlokairua Sustatzeko Legearen bidez, alokairuko etxebizitza baten jabeek orain arte zituzten arazo nagusietako bat konpondu nahi da, maizterrek ez baitzuten adostutako prezioa ordaintzen. Maizterrak etxetik ateratzeko prozesua oso luzea eta konplexua zen. Araudi berriak nabarmen arintzen du prozedura eta erraztu egiten du ordaintzeko dauden errentak kobratzea; beraz, teorian, bi edo hiru hilabetetan, arazoa jabearentzat konponduta egon daiteke.\nLehenengo berritasuna "ekintzaren enerbazioa" izenekoa da. Horrek esan nahi du maizterrak epaiketa eta kaleratzea saihestu dezakeela, zor dituen errentak ordaintzen baditu. Aldez aurretik jabeak ordainketa eskatu badu (burofax bidez edo notario bidez) eta epe jakin bat igarotzen bada maizterrak errekerimenduari erantzun gabe (bi hilabete aurreko araudiarekin, hilabete berria barne), jabeak demanda jarri ahal izango du, maizterrak ekintza ordaindu eta "hondatzeko" aukerarik gabe.\nArau berriarekin, bi edo hiru hilabetean jabearentzako arazoa konponduta egon daiteke.\nJabe batek epaitegira joatea erabakitzen badu eta maizterrari errenta ordaintzen ez duelako demanda jartzen badio (ez ordaintzeagatik etxea utzarazteko ekintza), maizterrak demanda jasotzen duenean, eta epaiketaren egunera arte, ordaindu egin dezake. Hori egitea erabakitzen badu, ekintza indargabetu egingo du, prozesua baliorik gabe geratuko da eta alokairu-kontratua berraktibatuko da. Baina berriro ordaindu ezean, auzitara eraman eta etxetik botako dute, eta ezin izango du berriro ekintza eragin.\nBeste aukera bat da etxebizitzaren jabeak judizioz kanpoko ordainketaren errekerimendu edo eskaera bat bidaltzea (burofax bidezko gutun bat), maizterrari dagozkion zenbatekoak ordaindu behar dizkiola adierazteko. Hark gutuna jasotzen duenean, ordaindu egin dezake edo ez. Zorra ordaintzen badu, jada ezin da auzitara eraman eta prozedura judiziala saihestu du. Betetzen ez badu, jabea epaitegietara joko du eta demanda jarriko dio. Maizterrak demanda jasotzen duenean, ezingo du prozedura saihestu eta ez du ordaindu nahi prozesu judiziala artxibatzeko eta kontratua berriro aktibatzeko, lehenago eskatu baitzaio eta ez baitu egin. Lehengo araudiak ezartzen zuen jabeak bi hilabete itxaron behar zuela, ordainketa eskatu eta gero ordaindu ahal izateko. Denbora hori igarota, maizterrari auzitara eraman lezake. Araudi berriarekin epea hilabetekoa izanen da eta, beraz, tramitea arindu egingo da.\nLehenengo fasea gainditu ondoren, hurrengo urratsa da ez ordaintzeagatik etxea utzarazteko eskaera aurkeztea. Gerta daiteke demandatuak errentatzailearen asmoak onartzea (gertaerak onartzea) eta biak akordio batera iristea, epaileak homologatuko duena, higiezina epe jakin batean uzteko. Betetzen ez badu, itun hau indarrik gabe geldituko da eta maizterra zitazioan finkatutako egun eta orduan bidaliko da, beste tramiterik eta jakinarazpenik gabe. Horrela, maizterrek etxebizitzaren okupazioa ahalik eta gehien luzatzen saiatu behar dute.\nEtxetik botatzeko prozesua arintzen laguntzen duen araudi berriaren beste alderdi bat demandaren jakinarazpena da. Errentamendu kontratuan beste bat adierazi ezean, errentatutako etxebizitza edo lokalarena izango da jakinarazpenetarako helbidea. Maizterra ezin bada etxe horretan bizi, eta kontratua sinatu ondoren beste jakinarazpen fede-emaile bat egin ez badu, demanda Bulego Judizialeko iragarki-taulan jakinaraziko da. Jarduketa modu honen bidez saihestu nahi da errentari zordunak errentan hartutako higiezinean jarraitzea.\nKostuen ordainketaAraudi berriak errentariari kostuak espresuki kondenatzea ezartzen du, hondatuz gero.\nAraudi berriak ezartzen duenez, maizterrak "eror" dezake ekintza, epaiketa baino lehen errentatzaileari zorra ordaintzen badio. Ordainketa horrekin, prozesu judiziala artxibatu egiten da. Baina jabeak bere gain hartu behar zituen kasu horietako ohiko gastuak: abokatua eta prokuradorea.\nEgoera hori aldatu egiten da araudi berriarekin. Horren arabera, errentariari berariaz kondenatzen zaizkio kostuak, ekintza endekatuz gero. Maizterrak, zor duena ordaintzen duenean, jabeak izan dituen kostu judizialei aurre egin behar die.\nJoan hurrengo orrira: Zorra barkatzea »\nhustutze inquilino-eu kaleratze normativa-eu propietario-eu


Egonaldi artistikoa eta erakusketa deialdia egin du ARGI festibalak — Oñatiko udala\nEgonaldi artistikoa eta erakusketa deialdia egin du ARGI festibalak\nBi argazkigintza lan-proiektu hautatuko dira eta emaitza apirilaren 12an inauguratuko den binakako erakusketan ikusiko da\nBi urtean behin antolatzen du Ilunpetan taldeak argazkigintzari eskainitako ARGI festibala. Dagoeneko 6.a izango den 2019koa, apirilaren 12 an hasiko da. Orduan Gandiaga Topagunean jarriko den erakusketa bikoitza hautatzeko deialdia egin dute ARGI Festibalak eta Arantzazu Gaur Fundazioak. Deialdiaren xede edo helburua, esan bezala, ARGI festibalak irauten duen bitartean Gandiaga Topagunean ikusgai izango diren bi argazkigintza lanak aukeratzea da. Argazkigintza, zentzu zabalean ulertuta.\nParte hartzeko gonbidapena, 18 urtez gorako egileei egiten zaie. Edizio honetan bakarkako lanak bakarrik onartuko dira. Gaia mugatu egin da eta paisaia eta identitatearen inguruko proiektuak eskatzen dira. Baina gaia modu librean eta subjektiboan lantzeko aukera ematen dute antolatzaileek. Interesatuek, proiektuaren memoria laburra eta honi dagozkion 15 irudi gehienez aurkeztu beharko dituzte urtarrilaren 29a bitartean. Ondoren, epai-mahaiak erabakiko du zein bi lan proiektu babestu eta horien egileei egonaldi artistikoa eta erakusketa osatzeko aukera eskainiko die. Hautatutako bi egileek ARGI ARANTZAZUKO komisarioekin elkarlanean aritu beharko dute erakusketa diseinatzen. Gainera, Juan Pablo Huércanosekin eta Erika Goyarrolarekin lan saio bana egingo dute.\nAukeratutako lanen erakusketak egiteko aurrekontua gehienez 2500 € izango da. Festibala arduratuko da bestalde, hautatutako egileei ostatu emateaz, Goiko Bentan egongo dira egonaldi artistikoak iraun bitartean. ARGI Arantzazu egitasmoaren inguruko xehetasunak festibalaren web atarian topatu daitezte: www.argifestibala.eus atarian. Proiektuak aurkezteko azken eguna berriz, urtarrilaren 29a izango da.


Miren Illarramendiren tesi defentsa - Berriak - Mondragon Unibertsitatea\nMiren Illarramendiren tesi defentsa\nTesiaren izenburua: Runtime Observable and Adaptable UML State Machine-Based Software Components Generation and Verification: Models@Run.Time Approach.\nDoktoretza programa: SOFTWARE ETA SISTEMEN INGENIARITZAN DOKTOREGO PROGRAMA\nTesi zuzendariak: Leire Etxeberria Elorza, Xabier Elkorobarrutia Letona\nMahaiburua: Dra. Clara Benac Earle (Universidad Politécnica de Madrid)\nMahaikidea: Dr. Ansgar Radermacher (CEA LSEA Laboratory part of LIST/DILS)\nMahaikidea: Dr. Juan Martin Perez (IKERLAN)\nMahaikidea: Dra. Maria Elena Gomez Martinez (Universidad Autónoma de Madrid)\nIdazkaria: Dra. Goiuria Sagardui (Mondragon Unibertsitatea)\nSistema Ziber-Fisikoak, konputazio sistema txertatuez osatuta daude. Konputazio sistema txertatu hauek, mundu birtuala mundu fisikoarekin uztartzeko gaitasuna eskaintzen dute. Sistema ziberfisikoak orokorrean sistema konplexuak izan ohi dira eta inguruan gertazen denaren araberako konfigurazio desberdinak izan ohi dituzte. Gaur egungo industria ingurunetan, sistema hauek daramaten kontroleko softwarea asko handitu da eta beren konplexutasunak ere gorakada handia izan du: aurrez ezagunak ez diren baldintza eta inguruetan lan egin beharra dute askotan, denbora errealeko eskakizunak eta segurtasun eskakizunak ere beteaz.\nUML State Machine formalismoa, goian aipaturiko sistema mota horien portaera logikoa modelizatzeko erabiltzen den formalismo indartsu bat da. Formalismo honen baitan eta Model Driven Engineering (MDE) enfokea jarraituaz, sistema modelatzeko erabilitako grafikoetatik sisteman txertatua izango den kodea automatikoki sor genezake. MDEk softwarea sortzeko orduan izan genezakeen konplexutasuna gainditu nahi du, garatzailei software-sistemen goi-mailako ereduetan lan egiteko aukera emanez. Hala ere, MDE-an oinarrituriko tresna komertzialak erabiliaz, zaila izaten da berauen bidez sorturiko kodearen errendimendua eta portaera sistema exekuzioan dagoenean ebaluatzea. Tresna horiek laguntza gutxi eskaintzen dute modelotatik sortutako kodea exekutatzen ari denean sisteman zer gertatzen ari denaren informazioa modeloaren terminoetan jasotzeko. Beraz, exekuzio denboran, oso zaila izaten da sistemaren portaera egokia den edo ez aztertzea modelo mailako informazio hori erabiliaz.\nEskakizun horiek kudeatzeko modu bat, software modeloaren informazioa denbora errealean izatea da (models@run.time enfokea). Model@run.time enfokearen helburu nagusietako bat, MDE enfokearekin garapen fasean sortutako modeloak exekuzio denboran (runtime-en) erabilgarri izatean datza. Exekuzio denboran egiaztapen edo testing-a egin ahal izateko lehen urratsa, testeatu nahi den software horren modeloa exekuzio denboran eskuragarri izatea da. Honela, exekuzio denborako egiaztapen edo berifikazioak softwarea modelatzeko erabili ditugun elementu berberak erabiliaz egin daitke (egungo egoera, gertaera, hurrengo egoera, eta abar).\nTesi honen helburutako bat UML-State Machine modeloetan oinarritutako eta exekuzio denboran beren barne egoeraren informazioa modeloko elementu bidez probestu ahalko duten software osagaiak modu automatikoan sortzea da. Automatizazioari dagokionez, lehenik eta behin, software-osagai horiek automatikoki sortzen dituzten tresnak eskaintzen dituen metodologia proposatzen dugu. Bigarrenik, UMLSM oinarritutako software osagaiak automatikoki sortuko dituen herraminta bera proposatzen dugu. Exekuzio denboran eguneraketen jarraipenari, egiaztatzeari eta egokitzeari dagokionez, barne egoera UML-SM modelo terminoetan eskaintzen duten software osagaiak egiaztatzeko eta egokitzeko gai den kanpo exekuzio modulu bat proposatzen dugu. Honela, errore bat detektatzen bada, exekuzio garaian egokitze modulua aktibatuko da egokitzapen prozesu segurua martxan jarriaz. Honek, dagokion software osagaiari abixua bidaliko dio egokitzapena egin dezan. Gauza guztiak kontuan hartuta, software osagaien eta CPSen segurtasun maila orokorra hobetua izango da.


EUSKADI.-Gizon bat atxilotu dute Ortuellan bi pertsona estilete batekin erasotzeagatik\nMuskizeko Ertzainetxeko agenteek J.F.B.B. Balmasedako 34 urteko gizonezkoa atxilotu zuten atzo goizaldean Ortuellan, arma zuriz egindako eraso delitua leporatuta. Irailaren 10etik ari ziren haren bila Ertzaintzaren agenteak, Bilboko Arrikibar plazako taberna batean gizon bi estilete batez erasotzeagatik.\nEusko Jaurlaritzako Herrizaingo Sailak gaur jakinarazi duenez, atxiloketa atzo goizaldeko 1,20an egin zuten Ortuellako Urioste industrialdean. Furgoneta baten barruan zeuden lagun batzuek jarrera susmagarria zutela ikusi zuen patruila batek enpresa batetik gertu. Ibilgailuan zihoazen pertsonak identifikatzean, horietako bati arma zuriz egindako eraso delitua leporatzen zitzaiola egiaztatu zuten agenteek. Hori dela eta, atxilotu egin zuten.\nAtxilotuari egozten zaion erasoa irailaren 10ean jazo zen Bilboko Arrikibar plazako taberna batean. Gizonezko bi zauritu ziren, bata toraxean eta bestea bularrean eta bizkarrean, lokalaren barruan izandako liskar batean pertsona batek eraso ondoren. Hartutako lesioak (antza, estilete batez egindakoak) zirela eta, ospitale batera eraman behar izan zituzten biktimak.\nGertakarien berri jasota, Ertzaintzak ikerketa jarri zuen martxan susmagarria aurkitzeko, eta, horri esker, ustezko erasotzailea identifikatu ahal izan zuten. Azkenean, astelehen goizaldean atxilotu zuten. Atxilotua, J.L.B.B. Balmasedako 34 urteko gizonezkoa, Poliziaren egoitzara eraman zuten han beharrezko izapideak egiteko eta, ondoren, epailearen esku uzteko.\n254 aldiz ikusita


Den gaztelu motarako berandukoa da, azkenetakoa, Erdi Aroko gazteluak alde batera utzita gerra edo militar eraikuntza modernoagoak egiten hasiak baitziren XV. mendearen bukaerako. Lehengo gazteluek denbora gutxi iraun zezaketen kanoien aurrean eta gerrarako arkitekturan berrikuntza handiak izan ziren urte haietatik aurrera.\nOraindik ere igartzen da pixka bat Gollanoko gaztelua nolakoa zen. Zuen garaierarekin nahiko erraz hartuko zuten kanoiek parean, eta barruan zirenak azpian, berak. Defentsa eskaseko gaztelua zen beraz. Zegoen lekua bera ere ez zen oso egokia, erreka ondoan eta mendia gertu zuela baitzegoen.\nHalako lekuan eta halako gaztelua egiteko, bistan da ez zuela jabeak gerrarako egin, bere izenak eta leinuak itzal eta ospe handiagoa izan zezaten baizik, eta neurri batean ulertzekoa da, baina egiteko militarrik ere aurkitzen zioten, Gaztelako mugatik nahiko gertu baitzegoen.\nIparraldeko horma zatia, izkinetako dorre biribilekin, eta dorre nagusia. (1998)\nFernando de Baquedanok eraiki edo eraikiarazi zuen gaztelua, XV. mendearen erdialdera. 1476ko dokumentu batean agertzen denez, Joan II.ak pribilegio batzuk eman zizkien Gollanoko herriari eta gaztelua eraiki zuenari. Ordurako gaztelua bazen beraz.\nDena dela, garai hartarako ospe handia zuen Baquedano leinukoek. XIV. mendetik aurrera nahiko sarri agertzen dira Nafarroako administrazioan edo Gazteluren batean arduradun. Eta sortetxea ere izango zuten Ameskoabarrenen, Baquedano izeneko herri bat bada-eta Gollanotik urruti gabe. Baina zein etxetakoak ziren ez da oraindik argitu.\nFernando de Baquedano 1476az gero Gollanoko jaun zen beraz, eta Joan II.aren (erregealdia, 1425-79) ingururaino iritsia, nonbait, Nafarroako notario-buru, kontseilari eta finantzari baitzen. Joan II.a eta Vianako Printzea aita-semeen arteko gerretan, aitaren edo Joan II.aren alde borrokatu zen. 1492an, Etaiu, Oko eta Granadako jurisdikzioak erosi zizkion Tristan de Mauleon orduko Arradako jaunari, eta hil zenean iloba bati utzi zizkion ondasun guztiak, jaun titulua eta gaztelua barne.\nEtxeengatik zerga gutxiago ordaintzea zen Joan II.ak 1476an eman zizkien pribilegioetako bat, eta pribilegio hori emateko arrazoiak ere adierazten zituen dokumentuan: Gaztelua egiterakoan Baquedano familiak gastu handiak izan zituela eta, Gaztela (Araba Gaztelakoa baitzen) hain hurbil egonik, han gaztelu bat eta herri bat izateak ikaragarrizko garrantzia zuela. Jendea Gollanora bizitzera eragin nahia nabari da zerga gutxitze horretan. Dozena erdi bat zerga mota gutxiago ordaindu behar zituzten guztira, ¿¿y de otras cualesquiera cargas, aunque fuesen para casamiento de infantas o para la gente de guerra.¿ Zerga gutxitze horiek ez ziren, bestalde, Gollanokoentzat bakarrik, hara bizitzera joaten zen guztiarentzat baizik. Zituzten ondasunak eta egiten salerosketak ere zerga pribilegio horretan sartzen ziren, ondasunak beste herri batean bazituzten edo salerosketak Nafarroatik kanpora egiten bazituzten ere. Garai hartan 5 biztanle bakarrik ziren Gollanon.\nGazteluaren inguruan zirenek eta haren babesera biltzen zirenek izango zituzten beste pribilegio batzuk ere agertzen dira dokumentu horretan: ¿Gollanoko etxean eta gotorlekuan bizi direnak, edo bertako barrutian, 200 pausoko inguruan, ezingo dira preso hartu, eta ezingo zaizkie beren ondasunak kaltetu, ez lapurreta egiteagatik, ez inor hiltzeagatik, ez bestelako krimenik egiteagatik, denik larriena ere, salbu lehen mailako krimen guztiz larria egiteagatik, eta norbait erailtzeagatik¿. Justizia kontuan ere estatuz berezia zuten beraz, gazteluan edo gazteluko lubanarro ertzetik 200 urratsera bitartean bizi zirenek.\nErriberrin eta 1480an izan zen Nafarroako Gorteen hurrengo bilera, eta berretsi egin zituzten Joan II.ak Gollanoko herriari eta Baquedanori emandako pribilegioak, eta gauza bera egin zuen Magdalena erregeordeak ere, urte berean.\nBadirudi 1512ko, 1516ko eta 1521eko gaztelu eta harresi suntsiketetan Gollanokoa zutik geratu zela, ez da-eta suntsitutako gazteluen zerrendetan agertzen. Baquedano familiak han jarraitzen zuen behintzat 1566an, garai horretako agiri batek dioenez, herritarren kontra 1476. urteko pribilegioak erabili baitzituen Diego Ramirez de Baquedanok, cuarteles edo kuartel-zergak zer ordaindurik ez zuela frogatzeko. Nafarroan, palacio de cabo de armeria zirenek ez zituzten zerga mota horiek ordaintzen, sortetxea zutenek eta etxe baten jabe zirenek, batik bat.\nBaquedano familiak ederki baliatu zen 1476ko pribilegioez, baina herritarrak ere ez ziren gora begira egon. XVI. mendean behintzat behin baino gehiagotan erabili zituzten gerretara ez joateko. Ez ziren, esate baterako, 1521eko gerrara eta Donibane-Lohizuneren aurkako 1542ko eta 1558ko erasoetara joan.\nEta hona, jakin-mina duenarentzat, gazteluaren jabe izan ziren beste Baquedano leinuko batzuen izenak: Sebastian eta Fernando aita-semeak, XVI. mendearen bukaeran eta XVII.aren hasieran. Gero, Fernandoren semeek eman zioten leinuari jarraipena. Baina, Andres de Baquedano seme zaharrena ondorengorik izan gabe hil zenez, Jose Antoniok hartu zuen oinordekotza. XVII. mendearen hasiera arte gazteluan bizi izan ziren, eta San Bartolome parrokian lurperatzen zituzten. Orduko bizi-leku erosoa zen gaztelua, jauregia izateko atondu baitzuten, baina ez gazteluari berari leihoak handituz etab., hari ondoan beste eraikuntza bat erantsita baizik. Eta orduan zen bezalaxe iritsiko zitzaigun gero erori izan ez balitz.\n1741ean, Felipe V.ak Fuerte Gollanoko markes egin zuen arestian aipatu den Jose Antonio de Baquedano y Rada hori. Gollanotik kanpora ere bazituen etxeak: Olkotzen, Lakarren eta Amunarrizketan, esate baterako; eta Lepuzaingo, Zurundaingo eta Erdoitzako jaun bazen, aparte. Jose Antonioren ondoren Fernando de Baquedano haren semea izan zen leinuburu.\nGollanoko etxeari buruz beste xehetasun batzuk ere badira 1788an hango bikarioak Espainiako Historiaren Errege Akademiara bidali zuen txostenean. Armategian zen tresneriaren inbentario txiki bat, adibidez: ¿Gerrarako tramankulu batzuk, mosketeak, esku kanoiak, oinezko eta zaldizko gizonentzako maila jakak, burdinazko jantziak, buruko babesak eta zubi altxagarria igotzeko katea¿. XVIII. mendearen bukaerarako tresneria gehiena zaharkiturik zegoen dirudienez. Eta Joan II.a erregek erabilitako lo-gela bat ere aipatzen du; eta San Antonio Abad-ari eskainitako kapera bat, dorrean zen gelaren bat, seguru asko, etab.\nErrege Akademiak 1802an argitaratu zuen hiztegian laburbildurik dago bikario horren txostena, eta han jauregi hitza agertzen da Gollanoko gaztelua adierazteko.\nIkuspegi orokorra, hego-mendebaldetik begiraturik. (2000)\nGaztelu txikia zen, egia esan. Dorre nagusia zen gazteluko parterik ikusgarriena. Dorre nagusiak angelu zuzenez eratutako harresia zuen inguruan, eta harresiak lau dorre txiki zituen, bat kantoi banatan; eta lubanarroa, kanpoko aldetik, inguru guztian. Iparraldeko bi dorreek bakarrik iraun dute gaur arte, eta ez osorik, eroriak baitituzte goiko aldea eta hormen kanpora aldeko harri estalia.\nLubanarroari eta harresiari dagokienez, berriz, atal batzuk bakarrik geratu dira. Gaur egun lubanarrorik ez da hegoaldean eta mendebaldean, eta sasiak harturik dago ekialdekoa. Harresiaren puska handiagoren bat ere egon daiteke alde horretan. Lubanarroak harria zuen bi alboetan.\nHarresiak eratzen zuen esparruaren erdian zen dorre nagusia. Dorre handia zen hain esparru murritzerako, angeluzuzena, harlanduz egina goraino, eta horma sendoekikoa. Modiloiek eusten zioten adarbeari. Almenak ere izango zituen baina ez dute iraun. Gezi-leiho bestelako asko ditu hormetan. Dena dela, hiru horma bakarrik geratu dira zutik, hegoaldekoa eroria baitu. Arku zorrotzeko ate bat zuen alde horren erdian, 2¿40 metro garaia, eta matakana, armarria, hiru bat gezi-leiho eta bestelako batzuk ere bai.\nLau solairukoa dorrea zen, matxinelen arabera, beheko oina gehi hiru solairu, alegia. Oraindik berekin ditu bi arkuen eta birako eskaileraren beheko parteak, eta tximiniaren aztarnak ere nabari dira iparraldeko hormaren kontra.\nAltadillek bisitatu zuenean gaur baino egoera hobean zegoen gaztelua. Hala dirudi behintzat 1934an Nafarroako gazteluei buruz argitaratu zuen lanean agertzen den deskripzioa irakurrita. Altadillen arabera, dorre nagusiak ez zuen oinplano angeluzuzena, beste eraikin angeluzuzen bat baitzuen alde bati erantsita. Artean hogei bat harmaila zituen eskailerak, eta irtenune horrek dorrerako sarrera eta zubi altxagarria babestuko omen zituen. Gotorlekuaren bi marrazki agertzen dira Altadillen bigarren liburukian: goitik ikusita egina, bata, eta aurretik ikusita egina, bestea. Bigarren horretan gaur egun erorita dagoen aldea agertzen da. Oso marrazki interesgarria da, beraz, alde hori nola zen jakiteko. Dena dela, berak aipatzen duen irtenunea goitik begiratuta egindako marrazkian bakarrik ikusten da.\nGaztelua behar bezala konpontzea gauza zaila izango litzateke gaur egun, etxeak berritzeko erabili baitzituzten garai batean. 1960a inguruan erori zen dorre nagusiaren hegoaldeko horma, eta gero huntzak hartu zituen aztarnak. 1997an hasi ziren zegoena txukuntzen eta zaintzen, baina 2001ean dorrearen beste zati handi bat erori zen, eta goiko aldean puska bat kendu zioten gero, badaezpada.\nBaina horma horien guztien atzean zer gertatzen zen nola jakin? Horretarako ba omen zen/da bide ezkutu bat, irudimenak egina seguru asko: tunela, gaztelutik Urederra ibaira.\nDorre nagusia, moztu ondoren, eta inguruko aztarnak. (2002)\nGollanorako errepidearen ondoan ezkerretara da gaztelua, herrira iritsi baino lehenago.


2014(e)ko azaroak 18 - FiloBlogiaFiloBlogia\nEgunkako artxiboa: 2014(e)ko azaroak 18\n“Bagoaz, poliki-poliki, gure hizkuntzaren historia hobeto ezagutzeko bidean, Xamar bidelagun hartuta. Bosgarren kapitulura iritsi gara, eta seigarrena baino ez zaigu falta ikastaroa amaitzeko. Azken-aurreko kapituluan, gerra artean bere burua altxatu nahian dabilen Euskal Herria ikusi dugu. “ via Diigo http://ift.tt/11h3pz8\nIruzkinak desaktibatuta daude elgoibarren.net orainkaria – Etsipenak jota, gerren artetik bizirik irtetea lortu zuten euskaldunak sarreran\n“Bihar, azaroaren 19an, 6 urte beteko dira Arabako Foru Aldundiak Lurmen Iruña-Veleiatik kanporatu zutenetik. Bidegabekeriak jarraitzen du gaur egun, grafitoak datatu gabe kanporatu zutelako eta gaur egun ere datatu gabe jarraitzen dutelako. Horregatik bihar Euskeraren Jatorria Elkarteak Arabako Foru Aldundiaren … Jarraitu irakurtzen →\nIruzkinak desaktibatuta daude Euskeraren jatorria » Blog Archive » Iruña-Veleia: kereila Aldundiaren aurka sarreran


Emakumeak meatzaritzan II/\nBizkaiko meatzaritza eskualdean, XIX. mende bukaeran iritsi zen ustiapen maila altuenera, eta ondorioz, langile kopurua ere asko handitu zen. Handik aurrera, eskariaren beherakadak meategiak itxiarazten zituen heinean, langile kopurua ere gutxitzen joan zen, zazpi hamarkada geroago, eskualde horretan meatzaritza jarduera desagertu zen arte.\nGizarte Erreformarako Institutuak Bizkaiko meategiei buruz egindako txostenean (Madril 1904), guztira 11.411 meatzari zeudela zenbatetsi zen. Handik gutxira, 1910ean, Bizkaiko Meatze Ugazaben Elkarteak eta Bizkaiako Meategien Ikuskaritza Nagusiak, zifra hori 13.000 meatzaritan zenbatetsi zuten. Kontuan eduki behar da, garai hartan ustialekuetako langile asko, besteak beste mekanikariak, arotzak, errementariak edo nasetako zamaketariak ez zirela meatzaritzat jotzen, eta ondorioz, ez zirela kontaketa horren barne izaten.\nConchako meatzari-aterpetxeko hondarrak (1994) (Gallartako Meatzaritzaren Museoa).\nMeatzaritza eskualdean, ez zegoen nahikoa etxebizitzarik, Galiziatik, Soriatik edo Zamoratik lan bila iristen ziren guztiei ostatu emateko. Gehienetan familiarik gabe iristen ziren gizon horiek, eta aldi baterako langile gisa kontratatzen zituzten. Aldi baterako langileek meategietan aritzen zirenen % 70 osatzen zuten. Gainontzeko % 30 langile finkoak ziren, oso gutxitan peoiak, gehienetan ezkonduta eta inguruko etxebizitzetan bizi ziren denbora askoan. Batzuetan, meategietan egindako lanak soldaduska egitetik salbuetsi egiten zituen, eta horregatik denbora batean lan egiteari uzten zioten.\nEtxebizitza gabeziaren arazo larria konpontzeko, meategietako konpainiek barrakoiak eraiki zituzten ustialekuen inguruan. Gerra Zibilaren ondoren, barrakoi horiek aterpetxe izatera pasa ziren, eta horien buru emakumeak egoten ziren askotan. Peoi-etxeek eta ostatuek ere garrantzi handia izan zuten.


Elezarreko aztarnategi erromatarra (I-III mendeak d.C.)\nIbilbidea oinez San Roke baselizatik.\nElexazarreko zelaia Ezkurrola eta Aspaltza tontorren artean dagoen enklabea da, haize hotzetatik ondo babestuta dagoen muino txiki baten tontorrean dagoena. Juanjo Hidalgo arkeologoaren lanak egungo hondar erromatarrak argitara atera baino lehen, bertan harri-pilaketa handia besterik ezin zen ikusi. Hala ere, horietako askok alde eskuairatuak zituzten, eta, antza denez, eraikuntza bat eratzeko egokituta zeuden.\nZantzu horietatik abiatuta, eta 1570. urtea baino lehenago tenplu zahar bat zegoelako uste herrikoian oinarrituta (data horretan dokumentatu zen lehenengo aldiz toponimoa Armuruko San Anton Batzarreko mendi-ordenantzetan), arkeologia-lanek eraikuntza zibila aurkitu zuten, eta haren hondarrak bisita ditzakegu.\nOndo bideratutako espekulazio bat honako hau izan daiteke: erromatar armadako beterano batek, duela 2.000 urte inguru, behi-aziendaren hazkuntzari eskainitako establezimendu xume eta familiar bat eraiki zuela, zereal eta lekadun laboreen laguntzaz; izan ere, hori ondoriozta daiteke inguruan aurkitutako hondarrengatik.\nElexazarrera egindako bisitan, San Roke auzoko pasealeku atseginaz gain, eraikuntza zibil xume baten hondarrak ikusi ahalko ditugu. Eraikin horren hormak jatorrizko harriarekin berreskuratu dira, ikusteko moduko altueran jarri arte. Horrek guztiak, itxuraz xumeak dirudien arren, aukera ematen du, hala ere, xehetasun gehiago izateko duela gutxi arte ezezaguna zen eta gure lurretan gero eta nabarmenagoa izan den presentzia erromatarrei buruz.\nProposatutako ibilbidea San Roke baselizatik (276 m-ko altitudea) hasten da eta 274 metroko desnibela gainditu behar da Elexazarreko aztarnategira iristeko (550 m-ko altitudea).\nGomendagarria da oinetako egokiak eta arropa erosoa eramatea.\nBaserriak solairu bakarreko hiru eraikin ditu, inguruko hareharriz eginda daudenak. Estalkiak harlauzaz eginda egongo ziren, zurezko habeetan eutsita. Horrez gain, zoruak lauzatuta egongo ziren, ukuilukoa izan ezik.\nEraikin nagusitik, lauzaz egindako ezpaloi batek kalea gurutzatzen du tailerrerantz, eta horma handi batek (E-M noranzkoan) multzoa ixten zuen hegoaldean zegoen malda natural aldapatsurantz. Harresiaren amaieran eta hari lotuta ukuilua zegoen.\nAztarnategiaren aireko ikuspegia. E1: eraikin nagusia. E2: tailerra. E3: ukuilua.\nTailerraren ondoan, kalean, izkinako horma bat aurkitu da. Horma horrek, estalki txiki baten azpian, zezen-burua zuen aldare-harri bat izan zezakeen. Litekeena da aldare hori Zibelesen gurtzarekin lotua egotea, animalia baten sakrifizioaren bidez, jainkosaren Elexazarren komunitateari laguntzeko.\nAztarnategian aurkitutako Ara-Taurobolioa, gaur egun BIBATen gordetzen dena.\nBaserria III. mendearen erdialdean abandonatu zutela uste da, Severiar garaian, inperio osoa astindu zuen ezegonkortasun orokorrak bultzatua.\nE1 – eraikin nagusia\nErdigunearen inguruan ezarrita dauden hainbat esparruz osatuta dago. Gelak, labea-sukaldea, biltegia, lehortegiak eta tailerra ditu.\nIkuspegi orokorra (birsortzea)\nHiru eremu ditu, eta horietako batean etxea dago. Bertan aurkitu ziren burdinazko iltze handiak, erremintak eta ingude-harri bat. Tresna horien presentziak tailer bat zela pentsarazten digu.\nLauzazko espaloia eta tailerreko teilatupeko arkupea (birsortzea).\n22 metro luze baino gehiago duen eraikin luzanga, erdi-urren dauden abelburuak eta kumeak babesteko.


EUSKADI.-Eusko Jaurlaritzak monumentu izendatu du Añanako Zambrana-Herran jauregia (Araba)\nActualizado 2008/03/11 18:05:41 CET\nGASTEIZ, 11 Mar. (EUROPA PRESS) -\nEusko Jaurlaritzako Gobernu Batzordeak Añana herri arabarreko Zambrana-Herran jauregia Monumentu izendapenaz Kultur Ondarea kalifikazioarekin babestea erabaki du gaurko bileran. Babes honetan sartu dira Zambrana-Herran jauregia, eraikina bera, eta, bestetik, eraikinaren ingurua, multzo bat osatuz.\nMugaketak jauregiaren izaera bereizgarria babestea eta balioa ematea du helburu, beharrezko ikusi baita Zambrana-Herran sendiaren jauregiaren ingurua eta bista zaintzea ondasuna behar bezala babesteko eta balioa emateko; hala, mugaketa horren bidez, jauregiko inguruak eta eremu funtzionalak babestuko dira.\nZambrana-Herran sendiaren jauregia Gesaltza Añanan dago. Pedro de Zambranak aginduta 1695. urtean eraikitzen hasia, XVII. mendeko jauregi bikaina da, eta haren trazadura kultua (herrian dauden bizitegirako eraikinen artean, soilik Ozpinastarren jauregiak parekatzen duena) erraz nabarmentzen da inguruko eraikinen aldean, konposizioaren kalitateagatik.\nEusko Jaurlaritzako Kultura Sailak Añanako Zambrana-Herran jauregi hau Euskal Kultura Ondarearen Zentroari atxikitutako Kalifikatutako Kultura Ondasunen Erroldan inskribatuko du eta gaur onartutako Dekretuaren berri Jabego Erregistroari, interesdunei, Añanako Udalari eta Arabako Foru Aldundiko Kultura, Hirigintza eta Ogasun Sailei jakinaraziko zaie.\nAldi berean, Kultura Sailak Añanako Udalari udal-hirigintzako araudia Legeak dion arabera egokitu eta moldatu dezala eskatuko dio eta egokipen hori gauzatu bitartean, Monumentu izendapenaz eragindako eremuan egin beharreko lanak Arabako Foru Aldundiak onartu beharko ditu.


Ogasunak 6.100 milioi euro baino gehiago itzuli dizkie 10,2 milioi zergadunei | Consumer\nOgasunak 6.100 milioi euro baino gehiago itzuli dizkie 10,2 milioi zergadunei\nEkainaren 29ra arte, Internet bidezko Errenta Aitorpenaren aurkezpenen hazkundea %21etik gorakoa izan zen.\nZerga Agentziak 6.132 milioi euro itzuli ditu ekainaren 29an, 10.220.000 aitorpen baino gehiagori dagozkienak, Pertsona Fisikoen Errentaren gaineko Zergaren (PFEZ) 2011ko kanpainaren esparruan. Uztailaren 2an amaitu zen kanpaina. Horrela, eskatutako 13,5 milioi itzulketen %75 baino gehiago zergadunei ordaindu zaie, Ogasun eta Herri Administrazio Ministerioak jakinarazi zuenez.\nAurten, 2011ko Errenta Kanpainaren ezaugarri nagusia izan da itzulketa-erritmoak azkartu egin direla, batez ere lehen erdian, Internet gehiago erabili delako aitorpenak tramitatzeko. Izan ere, itzulketen aurreikuspen globalak %1,8ko beherakada aurreikusten duen arren, atzo, uztailak 2, oraindik %4,6ko igoera zegoen aurreko urteko data berean ordaindutako itzulketen aldean, Cristobal Montorok zuzendutako sailak ziurtatu zuen.\nEkainaren 29ra arte, zergadunek 16,7 milioi PFEZ aitorpen aurkeztu zituzten, iaz baino %7,8 gehiago. Kopuru horretatik, 10,3 milioi (zirriborroen eta gainerako aitorpenen artean), %61,6, Internet bidez izapidetu dira. Internet bidezko aurkezpenetan, aurreko urteko data berarekin alderatuta, %21 baino gehiago igo da; horrek esan nahi du 1,8 milioi aitortzailek “bulegoetara joan gabe deklaratzeko bide hori nahiago duen kolektiboarekin bat egin dutela, itzulketa lortzeko erosoena eta azkarrena delako”, nabarmendu zuen Ogasunak.\nInternet bidezko aurkezpenen gehikuntzarekin batera, milioi erdi baino gehiago jaitsi da finantza-erakundeen bidez aurkeztutako aitorpenen kopurua, eta horrek ez du eraginik izan errenta-plataformen bidez eman ohi den arreta pertsonalizatuan.\nZirriborroen kasuan, eta baieztatutako 7,9 milioien artean, Internet bidez izapidetu direnak 4,8 milioi baino gehiago dira, 2011ko ekainaren 29ra arte baino %33 gehiago. Internet bidez berretsitako zirriborroak baieztatutako zirriborro guztien %61,3 dira; iaz, berriz, %48,9.\nOgasunak adierazi zuen Internet bidezko aurkezpenetan aurrerapen hori RENO sistema asko erabiltzeagatik gertatzen dela. Ekainaren 29an, zirriborroa eta datu fiskalak azkar lortzeko zerbitzu espresa 12,5 milioi zergadunek baino gehiagok erabili zuten. Hala, hasierako helburua (zortzi milioi) gainditu zen, eta iazko zifrekiko %92ko hazkundea izan zen kanpainaren egun berean. Izapideak azkartzearekin batera, RENO sistemak zirriborroak eta datu fiskalak postaz bidaltzea heren bat murrizteko aukera eman du.\nAitorpenak tramitatzeko Internet erabili nahi ez duten herritarrentzat, urtero bezala, Zerga Agentziak zergadunaren eskura jarri ditu bulego presentzialak eta telefono zerbitzuak. Kanpainaren azken eguna kontabilizatu gabe, 2,6 milioi hitzordu presentzial baino gehiago hitzartu dira, eta, ekainaren 28an, 8,1 milioi dei jaso dira. Horietatik 6,2 milioi operadorearen bidezko arreta pertsonalizatuarekin.\nInternet-eu IRPF-eu itzulketa RENO zirriborroak


Ezusteko bisitariak Donostiako badian | Donegaztian\n← Ekaitzak ekarritako bisitari esporadikoak\nMartinen gainbehera →\nEzusteko bisitariak Donostiako badian\nArgitaratua: otsaila 3, 2014 | Egilea: donebastian | Filed under: Uncategorized |2 iruzkin\nDonostiako badian nabaria zen itsaso zabaletik zetozen astindua. Olatu handienek gogor apurtzen zuten hondartzetan. Badiatik olatu txikiak noraezean zebiltzan, aparra edonon eraginez. Giro nahasi hori zerbait gogorragoaren iragarpena zen, hurrengo egunean egiaztatu ahal izan genuen bezala.\nMartin gehiago etorriko ziren badiara babes bila? Moilatik badiara lehenengo begirada bota eta pottorro txiki bat antzeman nuen olatuen artean. Teleobjetibotik begiratu eta sorpresa ederra hartu nuen lanperna-musua (Fratercula arctica) zela ohartu nintzenean. Bere moko laranja eta potoloa konfunditu ezina da.\nBenetan harrigarria eta atsegina zen neguan itsas zabalean egoten diren hegazti hauek Donostiako badian ikustea. Oso behaketa zaila da Kantauri osoko kostaldean. Negua Kantauri itsasoan iparraldetik etorritako ale askok igarotzen badute ere, kostaldera ez dira hurbiltzen, eta badietara are gutxiago.\nLanperna-musua (Fratercula arctica) Kontxako badian\nMokoaren zabaleragatik ale heldua zela jakin dezakegu, gazteen mokoa askoz meheagoa baita. Beste ezaugarri interesgarri bat, kostaldera hurbildu izana azaldu dezakeena, mudan zegoela da. Hirugarren argazkian hegaletan luma primarioak falta dituela ikus daiteke. Neguaren bukaeran burutzen dute lumen muda, eta bitarte horretan ezin dute hegan egin, itsasoren fluxuaren menpe egonik. Hori dela eta, baga-itsaso gogorra dagoenean ale batzuk ikus daitezke gure kostaldeetan.\nBadiaren erdialdean normalean baino kaio gutxi zeuden. Kaio ilunak eta hankahoriak ziren bat izan ezik. Bisitari atzerritarra zirudien beste kaioetan errezeloa sortzen zuelako. Halako batean, bere taldekideen presioa jasanezina zenean, alde egin zuen Nautiko aldera. Ihes egiten ari zela kaio gehiagok eraso egiten zioten.\nAntxeta hankabeltza (Rissa tridactyla) kaio hankahorien erasoetatik ihesean\nNire gainetik pasatu zenean erraz identifikatu ahal izan nuen espeziea. Antxeta hankabeltz (Rissa tridactyla) bat zen, hau ere neguan itsaso zabalean egoten den hegaztia. Kostaldera gutxitan hurbiltzen bada ere lanperna-musua (Fratercula arctica) baino maizago behatzen da gure badia eta portuetan. Behaketak neguan izaten dira, hemen ez delako kumatzen espezie hau.\nAntxeta hankabeltza (Rissa tridactyla) Donostiko portuaren gainetik hegan\nHau ere, lanperna-musua bezala, ale heldua zen, kasu honetan moko horia eta hegal punta beltzak zituelako. Ale gazteek moko beltza eta marra diagonal beltz bana dute hegaletan.\n2 iruzkin on “Ezusteko bisitariak Donostiako badian”\nWilly -k dio:\n11:00 am otsaila 4, 2014\nOna!!!! Ze polita den lanperna-musua!!!!!!!!\ndonebastian -k dio:\n6:09 pm otsaila 4, 2014\nBitxia bezain polita gauza eder guztiak bezala Willy! Ea laster bisitari eder gehiagoren berri ematerik dudan.


2019 MARTXOAK. 8 greba feminista babesteko ERAKUNDE ADIERAZPENA - Ayuntamiento de Aoiz/Agoizko Udala\n2019 MARTXOAK. 8 greba feminista babesteko ERAKUNDE ADIERAZPENA\nHorregatik, eta Euskal Herriko Mugimendu Feministaren motibazioa eta proposamenarekin bat egiten dugunez, Agoizko Udalak adosten du:\nAgoitzen, 2019ko martxoaren zazpian.\nErantzunak desaktibatuta daude 2019 MARTXOAK. 8 greba feminista babesteko ERAKUNDE ADIERAZPENA sarreran\n← Ikusgai eta jaisteko prest dago Agoizko Udalaren Berrien Buletina; hilabetea: martxoa.\nAgoizko Udalak klimaren eta energiaren aldeko konpromisoa hartu du →


Gaur ere Joxan Artze, guregan - Usurbil - Noaua.eus\nGaur ere Joxan Artze, guregan\nNoaua Aldizkaria 2019-01-12 11:33\nUrtea bete da gaur, Joxan Artze zendu zenetik. Baina nola ez, ekainean egin zitzaion herri omenaldiko leloa baliatuz, guregan segitzen du, bizirik, utzi digun ondare aberatsari esker. Gaur urtebete esnarazi gintuen bere heriotzaren albisteak. Berehala josi ziren kaleak, sare sozialak sortzaile usurbildar handia omentzeko hedabideetan. Hitz sentikorrez jositako egun hunkigarriak bizi izan ziren. Egun haietako hitz eta sentipenak NOAUA!ren argitalpen berezi honetan batu genituen:\nJoxan Artzeri eskainitako NOAUA! berezia\nHerri omenaldi hunkigarria\nBere heriotza izan eta hilabete gutxira osatu zen herritarrez osaturiko batzorde bat, Artzeri merezi bezalako omenaldia antolatzeko. Txalaparta joaz, bere sortze lanak errezitatuz, antzeztuz, abestuz omendu zuen bere sorterriak. Ekainaren 16an izan zen, jendetsua eta hunkigarria suertatu zen omenaldi egun betea.\nEguerdian ekitaldi ofiziala. Zuaznabartarren txalaparta doinuekin abiatu zen saioa. Yolanda Arrieta eta Ugaitz Agirre idazleek poetaren poema batzuk irakurri zituzten; Ixak Arrutik, Lide Pagolak eta Nora Pagolak kantuz ekarri zuten Artze gogora; Eme taldeak eta Orbeldi Dantza Taldeek performance modukoa osatu zuten; Kantu Taldeak frontoia jarri zuen kantuan... Joxerra Furundarenak antolaketa batzordearen izenean hitz egin zuen. Artze anaien ibilbidea laburbildu zuen eta, urte hasieran zendu bazen ere, Joxan poetak gurekin jarraituko duela adierazi zuen. “Zihardutenean dihardugu”, Artzeren beraren hitzak baliatuz. Arantxa Ansak agurra kantatu ondoren, Xabier Arregi alkateak lore sorta bat eta koadro bat oparitu zizkion Joxan Artzeren alargunari.\nAmaieran, Artzeren senideek eta ekitaldian parte hartu zutenek familia-erretratua egin zuten Mikel Laboa plazan.\nJoxan Artze oroitzeko hamaika une eta aukera izan zuten ekainaren 16ko herri omenaldi handian. Arratsalde partean, txalaparta sentituz urte hasieran zendu zen sortzailearengana hurbiltzeko aukera ederra izan zuten belaunaldi berriek, Olanoenea plazan ospaturiko ekitaldian. Txalapartaren historia ezagutu eta eskuz jotzeko aukera izan zuten eta txalaparta inspirazio iturri gisa baliatuta, txalapartak sentiarazi diena Sutegin ikusgai dauden marrazki bidez adierazten aritu ziren gero. Ekitaldia borobiltzeko, Artzeren poema ezagunak ardatz hartuta, Ixabel Agirresaroberen kontakizun labur eder batez gozatzeko aukera izan zuten Potxoenea ondora hurbildutakoek.\nJoxan Artzek utzi digun ondarea, bere sortze lanak ahotan hartu eta errezitatuz ere omendu zuten iazko urte hasieran zendu zen sortzaile usurbildarra. Inoiz baino gehiago Artzek guregan jarraitzen duela argi utzi zuten, aski hunkigarria izan zen ekitaldian.\nJoxan Artzeren lana biziarazi ziguten gauean Orbeldi Dantza Taldeko kideek, dantza, txalaparta, poesia, musika, bertsoak... uztartu zituzten ikuskizun berezi baten bidez.\nHerri omenaldiko estekak:


Topikoak | Kirola | Berria\nMikel Reina -\nJoan den asteburuan hasi zen ACB liga. eta larunbatean hasiko da Espainiako Ohorezko Maila. Kutxabank Araskik Girona jasoko du Mendizorrotzan, Lointek Gernikak Kanaria Handia Malosten, eta IDK Euskotrenek Fontetan jokatuko du Espainiako Superkopa irabazi berri duen Valentziaren aurka. 2021-2022ko denboraldia inoizko parekatuena eta lehiatuena izanen da. Topikoa dirudien arren, hala da. Talde oso indartsuak daude, eta hiru euskal taldeek ez dute erraz izango Espainiako Kopan edo titulurako kanporaketetan sartzea. Euskal taldeek jada titulu bat izan dute jokoan, Euskal Kopa, eta Gernikak Araskiri irabazi zion finalean.\nMantentze-lanak. Ez ukitu ondo dabilena. Beste topiko entzutetsu eta gogaikarri horietako bat da. Gernika iaz Superkopako finalera heldu zen, Eurokopako hamasei talde onenen artean egon zen, eta lehendabizikoz ligako finalerdiak jokatu zituen. Zazpi jokalarik jarraitzen dute taldean: Belen Arrojok, Roso Buchek, Itziar Ariztimuñok, Paula Ginzok, Marta Alberdik, Margaret Roundtreek eta Angie Bjorklundek. Hots, taldeko bizkarrezurra baino gehiago mantentzen dute. Nadia Colhadok ez zuen Donostian edo Gironan eman zuen maila berdindu, eta, haren ordez, bizkaitarrek ligako beste pibot oso ezagun bat fitxatu dute: Tinara Moore, duela bi sasoi ligako jokalari onenaren saria jaso zuena. Roselis Silva joko antolatzailea ere iritsi da, Espainiako Ligako hainbat taldetan aritutakoa; Araskin, besteak beste. Klubeko filosofia mantenduz, Mario Lopezek Gabija Meskonite eta Melisa Brcaninovic gazteak ekarri ditu. Nahiz eta Eurokopako zozketan zerrendaburu izan, bizkaitarrek ez dute zortea lagun izan, eta multzorik zailenean daude Bolognarekin, La Roche Vendeerekin eta ziurrenik Flames Carolorekin batera. Bosgarren urtez jarraian bidaiatuko dute Europan zehar.\nEgitasmo berri bat. Esperotako emaitzak heltzen ez direnean, aldaketak egin behar dira nahi eta nahi ez. IDK eta Araski ez ziren aurreko sasoian kanporaketetan sartu, eta, gasteiztarren kasuan, ezta Kopan ere. Donostiarrek goitik behera aldatu dute taldea. Soilik bi jokalarik jarraitzen dute: Ane Esnalek eta Mariam Coulibalyk. Ez daude ez Lara Gonzalez, ez Maria Eraunzetamurgil, ezta Toch Sar ere. Taldean urte asko zeramaten jokalariak dira guztiak. IDK-k egitasmo berri bat jarri du abian, eta, horretarako, gidaritza eta indarra da batez ere Azu Muguruzak bilatu nahi izan duena. Lehen lanerako, Laura Cornelius eta Yurena Diaz heldu dira. Jaurtitzaileak dira biak, baita Maria España ere. Ligako hiruko gutxien jaurti zituen taldea izan zen aurreko sasoian IDK. Indarra, berriz, Araskitik etorri den Joy Adamsek eta Alex Hardenek jarriko dute kanpoko lerroan. Barruan, berriz, Cristina Sorianok, Stephanie Maddenek eta Andrijana Cvitkovicek egingo dute lan hori. Entrenatzaileak mehatxu gehiago lortu du 6,75 metroko marratik haratago; beraz, espazio gehiago lortuko ditu zonako aldean. Hori da donostiarren jokoa: barrutik kanporakoa. Lehen jardunaldietan, hutsune garrantzitsua izango dute, Coulibaly Afrikako Txapelketa jokatzen ari baita Maliko selekzioarekin.\nArima. Araskik ere Tamara Sedaren falta sumatuko du liga hasieran, pibota Mozanbikeko selekzioarekin ari baita Afrikako Txapelketan. Made Urietak aldatu egin du bere lan egiteko era taldea osatzeko orduan; ez, ordea, arima. 2021-2022ko denboraldian erasokorragoak izango dira. Tenerifetik datorren Tanaya Atkinsonekin. Bembibretik iritsitako Julia Gladkovarekin, berriz, puntuak ziurtatuta daude. Ligako saskiratzaile onenetako bi eskuratu dituzte arabarrek. Giltzak, beste behin, Maria Asurmendiren eta Izaskun Garciaren eskuetan egongo dira. Katarina Zec jaurtitzailea ailegatu da, eta Gracia Alonso bilbotarrak ofizioa eta lana jarriko ditu taldearen mesedetan. Barruko alderako, berriz, Gernikan jokatutako Leia Dongue heldu da, Kristina Higginsen fitxaketa azken orduan bertan behera geratu ondoren. Azkenik, esperientzia Bea Sanchezek eta Laura Pardo kapitainak eskainiko dute. Urietaren aginduei jarraikiz, Araskik ligako zortzi talde onenen artean egotea du helburu.\nEuropako Ligako bigarren kanporaketako lehen partida jokatu dute gaur Donostian. Super Amara Bera Berak bizpahiru golen errentak izan ditu bigarren zatian, baina erasoan ez du asmatu azken-azkenean.\nOsasunak aparretan jarraitzen du\nEtxetik kanpo lautik lau partida irabazi dituzte gorritxoek. Lucas Torro eta Chimy Avila izan dira golegileak, eta sailkapenean, behin behinean, bigarren postuan daude.\nBengoetxeak ez du azken hitza esan\nNeurketaren bigarren erdian nagusitu da Bengoetxea. Gaur galduta, aurrera egiteko aukerarik gabe geratu da Elordi, eta Etxeberria finalerdietan da jada.


Petronorrek 30 milioi euro inbertituko ditu egoitza berria eta prestakuntza-zentro berria eraikitzeko\nALBISTEAK Petronorrek 30 milioi euro inbertituko ditu egoitza berria eta prestakuntza-zentro berria eraikitzeko\n07 urtarrila 2019\nMiguel Gutiérrez, Emiliano López Atxurra, Pablo de la Hoz, Ángel de la Hoz eta Manu Núñez.\nPetronorrek instalazio berriak eraikitzeari ekin dio 30 milioi euroko inbertsioaren bitartez, 2020ko udazkenean amaitzeko asmoz. Inbertsio hauei esker, modernotasunean finkatzen lagunduko dion lan-ingurune berriaz hornituko da, Petronorren tradizio eta presentziaren ikur bihurtu den Muñatoizko jauregiaren ingurunearekin bat datorren paisaia berria sortzeaz gain. “Eraikin honekin Petronorren etorkizuna eta sendotzea bistaratzen da”, aipatu du Emiliano López Atxurra presidenteak.\nEgoitza berria osatuko duten hiru eraikinetan, bulego nagusiak eta egunez egun Petronorrera joaten diren 1.000tik gora pertsonarentzako jantokiak eta aldagelak kokatuko dira. Pablo de la Hoz proiektuaren arkitekto arduraduna azaldu duenez, “hiru eraikin hauek modernotasunaren, teknologiaren eta energia eraginkortasunaren aldeko apustua sinbolizatzen dute, eta kokatzen diren inguru osoa barne hartzen duen eragiketa paisajistikoan inskribatuta daude”.\nEraikin berriek aerotermia-sistema efiziente eta iraunkorra izango dute, izan ere, aldagelen eraikinaren teilatuan, eraikin berrietarako beroaren eta hotzaren zati handi bat hornituko duten 200 eguzki-plaka instalatuko dira. Gainera, eraikin berriak euri-ura biltzeko eta instalazioetan erabilitako ura egokitu eta berrerabiltzeko sistema batez hornituta egongo dira.\nIsolamendu termikorako gaitasun handia duten eraikinak izango dira, horien energia eskaria murrizteko asmoz. Eraikinek eguzkitik babesteko sistema aldagarria izango dute, eguzki-erradiazioaren baldintzetara automatikoki egokituko dena, eraikinaren barnealdeko beroketa murrizteko.\nEraikinak USGBC (United States Green Building Council) delakoaren LEEDS energia-eraginkortasun eta iraunkortasunari buruzko estandarraren arabera ziurtatuko dira.\nMuñatoizko jauregia, bulego nagusien orain arteko egoitza, Petronorren lan egiten duten pertsonen prestakuntza zentro berria izango da.


Gaixotasun arraroen kontrako jai handia Derion | Euskaltel Blog\nGaixotasun arraroen kontrako jai handia Derion\nGaixotasun Arraroen Mundu Eguna da asteartean. Hori dela eta, Gure Señeak elkarteak elkartasun-eguna antolatu du iganderako (hilak 26) Derion, eta hainbat ekitaldi egingo ditu munduko biztanleriaren % 7ri eragiten dioten eritasun horien berri emateko eta ikusgai egiteko, tragikotasunik gabe eta jai-giroan.\nKirolaria bazara, parte har dezakezu VI. Kepa eta Arene Memorialean. Sasoirik onenean daudenentzat, 8 kilometroko lasterketa bat izango da, Derioko udaletxetik hasita, asfaltoa eta lurra bateratzen dituen ibilbide misto batean. Lasaiago hartu nahi baduzu, edo seme-alabekin korrika pixka bat egin, aukera daukazu 1,4 kilometrorainoko martxa familiar batean parte hartzeko. Izena eman dezakezu hemen.\nNolanahi ere, Gure Señeak Eguna, Euskaltelek lagundua, lasterketa bat baino askoz gehiago izango da: elkarteak haurrentzako tailerrak, puzgarriak eta beste zenbait ekitaldi prestatu ditu umeek ondo pasatzeko eta familiek igande-goiz atsegin bat igarotzeko.\nZer da gaixotasun arraro bat?\nArrarotzat jotzen da 10.000 biztanletik 5i baino gutxiagori eragiten diena. Jardunaldiekin jendea sentsibilizatu nahi dutela azaldu du Nestor Sangronizek, Gure Señeak elkarteko presidenteak. Helburua da gaixotasun arraroez gehiago hitz egitea eta bitarteko gehiago jartzea haien kontra borrokatzeko. Kalkuluen arabera, Estatu osoan hiru milioi pertsonak dituzte ezohiko gaixotasunak.\nGure Señeak elkartearen helburua da halako gaitzak dituzten umeen bizimodua hobetzea. Bere eginkizunen artean ditu familiei laguntzea Administrazioaren aurreko izapideak egiten, eta baliabideak eskaintzea. Nestor Sangronizek dioenez, seme-alaben gaixotasun arraroa dela eta, gurasoak bakarrik sentitzen dira, eta, horregatik, elkarteak babesa eta laguntza ematen die. “Oso garrantzitsua da jendea izatea hitz egiteko, barrua husteko”, dio. Sangronizek bi seme-alabak galdu zituen, Kepa eta Arene, Batten-en gaixotasunaren ondorioz. “Hori da elkarte gisa gehitu dezakegun balio handia”.\nEta igandean Derion egingo den jaiak horixe lortu nahi du. “Familia horiek jendearen babesa sentitzen dute halako ekitaldi batean”, dio azkenik Nestor Sangronizek. “Ikusten duzu herritarrak eta auzoak zutaz arduratzen direla eta zu ikustera etortzen direla. Oso lagungarria da”.\nGu han izango gara. Eta zu?


Bizirik jarraitzeko garaipena Muskizen - CD Anaitasuna\nBizirik jarraitzeko garaipena Muskizen\non 2018 Apirila 29\nAnaitasunak Hirugarren Mailan bizirik jarraitzeko garaipen handia eskuratu zuen atzo, zapatua, Muskizko El Malecón zelaian\nBi zati desberdin izan zituen partidak. Lehen zati orekatua ikusi zen El Malecón zelaian, baina aukera asko eta garbiak egin zituen etxeko taldeak. Anaitasunak abagune gutxi sortu zuen lehen erdian. Bigarren erdian, baina, atera jaurtitzen hasi ziren gorrixek, eta hamargarren minuturako irauli zuten markagailua Artetxeren mutilek. Abantailarekin sufritu egin zuten gureek, penalti bat ere izan zuten aurka, baina luzapenera iritsi baino lehenago egindako golak, Hirugarren Mailan jarraitzeko eskubidea eman dio oraingoz taldeari.\nAukera asko egin zituen etxeko taldeak ordu erdia bete aurretik, baina Xuban atezainak egindako lanak zeresan handia eman zuen Muskizko El Malecón zelaian. Anaitasunako atepeko mutilak lan handia egin zuen, eta bere geldituek taldea bizirik mantendu zuten atsedenaldiaren aurretik.\nEskuin hegalera azkar zabaltzen zuten jokoa etxekoek, eta behin baino gehiagotan gainera. Min handia egin zion Anaitasunari jokamolde horrek. 33. minutuan, antzerako jokaldi batean, etxekoen lehen gola iritsi zen. Eskuin hegaletik Anaitasunaren atzeko lerroa baino aurrerago eta atearen aurrean zegoen etxeko jokalari bati egin zion pasea. Kontrolak ihes egin bazion ere, hirugarren jokalari bat agertu zen baloiari atearen aurrean bultza egitera.\nAldageletara bat eta hutseko abantailarekin iritsi ziren etxekoak, baina bigarren zatian Anaitasunak beste kolore bat jarri zion neurketari. Erasokorrago zelairatu zen taldea, etxekoen zelaian hartutako baloi bakoitzari etekina ateratzeko asmoz, eta Iriarteren urruneko bi jaurtiketekin eman zuen lehen abisua Anaitasunak.\n49. minutuan, banakoa egin zuten gorrixek. Etxeko bi defendatzaile ziren ezker hegalean zegoen Mikel Aramendiren inguruan. Aramendi zelai barrua eta kanpoa mugatzen zituen lerroaren gainetik pasatu zen baloiarekin, eta etxeko bi jokalariak gelditu egin ziren, baloiak zelai barrutik irten egin zuela epaileari eskatzeko. Horrelarik adierazi ez, eta Aramendik aurrea jarraitu zuen. Ezker jokalariak bikain ikusi zuen Unai Aranbarrik area barruan egin zuen mugimendua. Pasea egin, kapitainak baloia jaso eta orpoarekin bere atzean zen Julen Iriarteri egin zion pasea. Iriartek baloia atera bidalita, gol dotorea lortu zuen taldeak.\nBanakoak ez zion balio taldeari Hirugarren Mailan jarraitzeko, eta handik bost minutu eskasera, bigarrena egin zuten gureek. Zelai erdiko pase ezinhobe batekin hasi zuen jokaldia Unaik, eta Iñigo Arzalluzekin jokatu zuen. Iñigo baloiarekin aurrera eta bere defendatzailea atzeraka, area barruan sartu ziren eta pasea egin zuenean laguna bikain aurkitu zuen eskuin hegalerako jokalariak. Ander area barruan bakarrik gelditu zen eta Iñigoren pasea ez zuen alferrik pasatzen utzi. Lehen ukituan, eskuinez, atearen barrura bidali zuen aurrelariak baloia.\nBat eta biko markagailuarekin taldea bizirik zen, baina ondoren sufritzea tokatu zitzaion. Kontraeraso batean gureek bat eta hirukoa barkatuta, 61. minutuan zalantza handia sortu zuen penaltia adierazi zuen epaileak. Moyaren aurrean etxeko jokalari bat lurrera erori zen. Halere, etxekoek hamaika metrotatik egin zuten jaurtiketa zuzenean kanpora joan zen Muskizera joandako zaletu gorrixen pozerako. Amorruak sortuta edo, Somorrostro oldarkorrago jarri zen zelaian, eta Anaitasunak izerdia gogotik bota behar izan zuen.\n72. minutuan binakoa egin zuten bizkaitarrek. Ezker hegaleko falta baten aldaratzea eskuin hegaleko kornerraren ingurura erori zen, eta etxekoek baloia jaso, atzera pasea egin eta area barruko lehen zutoinaren parera erdiratuta, erdietsi zuten gola. Buruz, Somorrostrok, partida berdindu zuen. Anaitasunak, puntu batekin, une horretan maila galdua zuen. Muskizko jokalariek hirugarren gola nahi zuten, eta gertu izan zuten, abagune ugari alferrik galdu baitzituzten.\nLuzapenera iritsi baino bost minutu lehenago iritsi zen, ordea, gorrixen hirugarren gola, garaipena emango zien gola. Unaik zelai erdian bakarrik hartu zuen baloia, eta aurkarien atzelari lerroa aurreratuta zegoela ikusita aurrera jokatu zuen. Batetik, Anderrek mugimendu ona egin zuen atzelarien bizkarrera, eta bestetik, Unaik pase bikaina eman. Anderrek baloia hartu zuen, baina atezaina bere areatik irten zen, baloia moztera. Ander aurretik eraman zuen etxekoen atepeko jokalariak, baina gure aurrelariak egindako ukitua nahitaezkoa izan zen Iriartek gola egiteko. Anaitasunako golegile nagusiak atea hutsik aurkitu zuen garaipenaren gola lortzeko.\nAzken minutuetan tentsioa altua izan zuen neurketak. Etxekoek abagune bat ere izan zuten berdintzeko, baina azkenean Anaitasunak bizirik jarraitzeko garaipena lortu zuen Bizkaian. Denboraldia amaitzeko bi jardunaldiren faltan, Anaitasuna salbazio postutik lau puntura dago. Datorren asteburuan, jokoan zerbait duten talde guztiek zapatu arratsaldeko 18:30ean jokatu beharko dute, Federazioak horrela aginduta. Beraz, 18:30ean Txerloia mailari eusteko ilusioz bete beharrean gara. Zaila bada, ez da ezinezkoa, eta posible den bitartean, borroka dezagun guztiok batera!\n🎥 Bideo laburpena, hemen.\nSomorrostro: Nuñez, Garcia, Arnaiz, Requejo, Valin, Alkegi (Lugones, 66. min), Isuskiza (Belmonte, 86. min), Salcedo, Cortezon, Olondo eta Alvarez.\nAnaitasuna: Xuban, Diez, Sergio, Markel, Moya, Unai, M. Pastrian, Iñigo Arzalluz (Beitia, 78. min), Aramendi (Xabi, 89. min), Ander (Izagirre, 86. min) eta Iriarte\nGolak: 1-0 (Alvarez, 33. min), 1-1 (Iriarte, 49. min), 1-2 (Ander, 55. min), 2-2 (Alvarez, 72. min), 2-3 (Iriarte, 85. min)\nEpailea: Ortega Angulo epailea, Castaño Ibarguren eta Garcia Manceras marrazainek lagunduta. Txartel horia ikusi zute, Somorrostrotik, Valinek, Arnaizek eta Nuñezek. Anaitasunatik, Moyak, Diezek eta Izagirrek.


Ramón Acíni omenaldia Bilbon - CNT Sindikatua\nCNTk Ramón Acín gogoratzen du udaletxearen atarian egin den monarkiaren aurkako elkarretaratzean.\nAbuztuaren 6an 84 urte beteko dira Oscako artista eta anarkosindikalista hil zutenetik.\nFrankismoak hil zueneko urteurrena dela eta, CNTk Ramón Acín anarkosindikalista omendu dute Bilbon.\nHainbat sindikatuk Errege Familiaren aurka Bilboko udaletxearen aurrean deitutako elkarretaratzea aprobetxatuz, CNTko kideek omenaldi txiki bat egin nahi izan diote Aragoiko artistari, Konfederazioaren banderak eramanez eta Las Pajaritasen txapak jantziz, artista libertarioaren sorkuntza izan zena eta 1929tik Huescako Parkean eraikitako monumentu enblematikoa dena, gerra eta diktadurari modu harrigarrian iraun duelarik.\nRamón Acín Huescan jaio zen 1888ko abuztuaren 30ean. Maisu, artista, kazetari eta anarkista izan zen, eta Aragoiko hiriburuan bizi izan zen bere klaseen artean, arteari eta CNTko militantziari eskaini zion beren denbora. Azken horrek kartzela, erbestea eta, azkenik, bere heriotza eta Conchita Monás emaztearena kostatu zitzaion. 47 urte zituela hil zuten, 1936ko abuztuaren 6an, Errepublikaren aurkako kolpe militarra izan eta egun gutxira.\nEz denborak ez faxismoak Ramon Acín gure oroimenetik ken ez dezaten, sortu berri den Ateneo Paco Ponzán (Aragoiko memoria historiko libertarioaren elkartea), Ramón Acín anarkistaren omenezko ekitaldi bat koordinatzen ari da.\n"Gaur egun, bere lan artistikoarekin lotuago dago, bai pinturarekin, bai eskulturarekin, baina ez hainbeste beren militantziarekin. Baina bere obra eta irakaskuntza ezin dira erabat ulertu mugimendu libertarioan duen inplikazioa kontutan hartu gabe", adierazi du Paco Ponzán Ateneoak, ekimen honen bultzatzailea, eta sindikatu libertarioak eta Aragoiko memoria historikoa berreskuratzen dabiltzaten elkarteak gonbidatu ditu.\nCNTk Aragoiko ateneo libertarioaren ekimena babesten du eta paperezko txoritxo bat jartzera gonbidaten zaituztegu, baita sare sozialen profiletan irudia igotzen edo Huescako hilerrira koloretako arkatzak eramatera animatzen gara, faxismoaren ankerkeriak bere oroitzapena ezabatu ez dezan.\n07 Urr 2020;\nCNTk Limpiezas Sirkari epaiteg\nCNTk Portugaleteko Liburu Poli\nKaleratze baliogabea La Okan a


Hamar biztanletik seik baino gehiagok euskara ezagueraren bat dute Gipuzkoa, Bizkai eta Araban | Gizartea | Berria\nHamar biztanletik seik baino gehiagok euskara ezagueraren bat dute Gipuzkoa, Bizkai eta Araban\n15.000 euskaldun gehiago zeuden 2011n, 2006ko datuen aldean.\n2013ko uztailak 18\nBi urte edo gehiagoko biztanleen %62,8k euskara ezagueraren bat zuten 2011n: Eustat Euskal Estatistika Erakundearen datuen arabera, %3,3 igo da kopuru hori, 2006. urtearekin alderatuta. Euskararen ezagutza maila kontuan hartuta, bi talde bereizi ditu Eustatek: euskaldunak (euskara ulertu eta euskaraz hitz egiten dutenak) eta ia euskaldunak (ulermen maila ona edo ertaina izan arren, hitz egiteko zailtasuna dutenak). Euskaldunak 790.000 lagun lirateke, eta ia euskaldunak 542.000. 2006ko datuekin alderatuta, 14.400 euskaldun gehiago zeuden 2011n, eta 82.600 ia euskaldun gehiago.\n2011n, Gipuzkoa zen euskaldun gehien zuen lurraldea (%53), gero etorriko lirateke Bizkaia (%31,2) eta Araba (%23,9). Ia euskaldunei dagokienez ere, lurraldeen hurrenkera bera da: Gipuzkoan lau pertsonatik hiruk dute euskara ezagueraren bat, bostetik hiruk Bizkaian, ta bitik batek Araban. Datu horiek 2006koekin alderatuz gero, Bizkaia da euskaldunen eta ia euskaldunen kopuruan igoerarik handiena izan duena (%3,9), jarraian Gipuzkoa (%2,6) eta Araba (%2,3).\nEuskararen ezagueraren homogeneizazioa eta hedapena\nJaiotza, heriotza, mugikortasun geografikoak eta euskara irakaskuntzan txertatu izanak homogeneizatu eta hedatu egin dute euskararen ezaguera. Jaiotza eta heriotzen ondorioz, euskaldunen ehuneko murriztu egin da euskalde eta udalerri batzuetan, hil direnen hizkuntza gaitasuna handiagoa zelako. Horrez gain, 2006 eta 2011 artean erregistratu diren joan-etorri geografikoen eraginez (kanpo immigrazioa eta hiru lurraldeetako udalerrien arteko egoitza aldaketak) euskararen ezaguera homogeneizatu egin da Gipuzkoa, Bizkai eta Araban. Horrek, baina, alderantzizkoak diren bi ondorio ditu: batetik, euskararen maila igotzea ahalbidetu duela horren euskaldunak ez ziren udalerrietan, eta aurkakoa gertatu da euskara maila altuena zuten udalerrietan. Hizkuntza mugikortasunak —euskara irakaskuntza arautuan edo euskarazko berariazko hezkuntzan ikasi izanaren ondorioz— pertsonen hizkuntza gaitasuna handitu du, euskara ia zerotik edo hasierako mailatik ikasten hasi arren.\nEuskaldun gehien dituzten lau eskualdeak Bilbo Handia (205.000), Donostia (139.000), Arabako Lautada (57.000) eta Urola Kosta (55.000) dira. Eustatek adierazi duenez, baina, hainbat desberdintasun hauteman ditu eskualdeen bilakaeran: Gipuzkoa, Bizkai eta Araba osatzen duten hogei eskualdeetatik erdietan handitu egin da euskaldunen ehunekoa, 2006az geroztik. Igoeraren datu deigarrienak Arabakoak dira: igoerarik handiena euskararen presentzia txikia duten eskualdeetan gertatu baita: Arabako Mendialdean (%3,1), Kantauri arabarrean (%2,1) eta Gorbeialdean (%1,8). Era berean, euskaldunen ehuneko murriztu den eskualdeen artean, Makina-Ondarroa (%2,1) eta Arabako Lautada (%1,8) gailentzen dira; gainerakoetan, murrizketa ehuneko bat baino txikiagoa izan da.\nDonostia, euskaldunen ehunekoak gora egin duen hiriburu bakarra\nDonostia da euskaldunen eta ia euskaldunen ehunekoa handitu den hiriburu bakarra, 0,2 eta 2 puntu, hurrenez hurren. Gasteizen, euskaldunen ehunekoa 2,2 puntu txikiagotu da, eta ia euskaldunen ehunekoa handitu (3,4). Bilbo, berriz, bi horien artean legoke: euskaldunen kopuruak behera egin du (1,3 puntu) eta ia euskaldunenak gora (4,3).\nZazpi biztanletik batek euskaraz bakarrik hitz egiten du etxean Gipuzkoa, Bizkai eta Araban. Gipuzkoa gailentzen da hiruen artean, lautik batek egin baitu euskaraz bakarrik. Ama hizkuntza bata edo beste izan, datuak aldatzen dira: Gipuzkoan lautik hiruk dute euskara ama hizkuntza; Bizkaian biztanleriaren %13ak du euskara ama hizkuntza, eta Araban, berriz, %4k. Bizkaian %9k egiten du euskaraz etxean, eta %3k Araban.


DBH 3koak FLYSCHean : Floreaga Txoko berdea\nHemen zaude: Hasi / orokorra / DBH 3koak FLYSCHean\nDBH 3koak FLYSCHean\n2014 Martxoa 31 Idazlea: ozabaleta · Bidali zure iruzkina\nDBH3ko ikasleak Zumaiako flyschean egon gara goiz pasa. Goizeko bederatzietan autobusa hartu eta hamarretarako iritsi gara. Flyschera iritsi garenean bakoitza arropaz aldatu da eta behera jaitsi gara, motxilak kobazulo antzeko batean laga ditugu. Irakasleak zer egin behar genuen azaldu eta harkaitzetarantz gara, arroketan kontuz ibili behar izan dugu labainkor zeuden eta.\nHasieran, denok batera hasi gara itsas izakiak bilatzen, baina gerora sakabanatu egin gara. Hainbat izaki bizidun ikusi ditugu: itsas trikuak, itsas izarrak, mota guztietako karramarroak, olagarroak, arrain batzuk… Horietako asko hartzeko putzuetara sartu beharra izan dugu eta batzuk erori ere egin dira.\nOrdu eta erdi pasa ondoren, motxilak utzitako tokirantz itzuli, aldatu eta hamaiketakoa jan dugu. Ordu baterako autobusa hartu behar genuenez, autobus geltokirantz joan gara, autobusa hartu eta ordu bietarako Azkoitian geunden.\nHitzak: Endika Cuevas eta Danel Garate\nArgazkiak: Ylenia Martínez, Iban García eta Mª Axun Epelde


Udako Txokoetarako izen ematea\n2022/04/12 - Iruzkinak: 0\nUdako Txokoek bi txanda izango dituzte, bata uztailean eta bestea abuztuan eta txanda bakoitzean bi modalitate eskainiko dira, 3 ordukoa eta 4 ordukoa. Matrikulazioa, apirilaren 27an hasi eta maiatzaren 1ean amaituko da on-line bidez (lehentasuna emango zaio honi coronavirusa dela eta) eta presentzialki (apirilaren 27tik 29era Mercero Gunean) egin ahal izango dute matrikula.\nUdaleko Euskara Batzordeko lehendakaria den Jon Antxordokik jakitera eman duenez, aurten ere Udako Txokoek bi txanda izango dituzte, bata uztailean eta bestea abuztuan eta txanda bakoitzean bi modalitate eskainiko dira, 3 ordukoa (10:00etatik 13:00etara) eta 4 ordukoa (9:00etatik 13:00etara).\nHaur Hezkuntzako (guztiak) eta Lehen Hezkuntzako (Kiroldegira abonatuak) haurren matrikulazioaren prezioa, 3 ordukoarena 105,30 €-koa izango da eta 4 ordukoarena, berriz, 141,40 €-koa.\nLehen Hezkuntzako (Kiroldegira EZ abonatuak) haurren matrikulazioaren prezioa, 3 ordukoarena 121,40 €-koa izango da eta 4 ordukoarena, berriz, 157,55 €-koa.\nApirilaren 27an hasi eta maiatzaren 1an amaituko da eta matrikula-orria on-line (ahal dutenei bide honetatik egitea gomendatzen zaie) edo zuzenean egin ahal izango da (apirilaren 27tik 29ra Mercero Gunean). Matrikula zuzenean egiteko, Mercero guneko beheko solairuan kokatuko den bulegoan egin ahal izango da, aipatutako egunetan (apirilaren 27 eta 28, 11:00etatik 13:00etara edo 16:30 etatik 18:00etara eta apirilaren 29an 11:00etatik 13:00etara).\nGizarte Larrialditako Laguntzak jasotzen dituzten herritarrek, gainerako udal zerbitzuetan dituzten hobari berak izango dituzte (%25 eta %100 artekoak). Bestalde, Udako Txokoetan seme-alaba bat baino gehiago matrikulatzen den kasuan ere, hobariak izango dira (%10, 2 kide direnean; %30, 3 direnean, eta, %50, 4 kide edo gehiago direnean), baldin eta unitate familiarraren PFEZren deklarazioari dagozkionetarako, zerga oinarriak ez gainditzea Efektu Multipleko Errentaren Indikadore Publikoaren (EMEIP) urteko zenbatekoa lau halakoan (< 32.425,12 €).\nUdako Txokoak Garaikoetxea eta Sasoeta eraikinetan gauzatuko dira. Informazio gehiago nahi izanez gero, Mercero Guneko bulegora zuzendu ahal izango da edo Udaleko euskara-zerbitzura (943376184) edo 644 533 270 telefono zenbakira deitu daiteke.


ekonomista eta Bartzelonako "Justicia y Pau"ko presidentea\nARCADI OLIVERES Bartzelonan jaioa, Doktore da Zientzia Ekonomikoetan eta irakasle Bartzelonako Unibertsitate Autonomoko Fakultate horretan. Bere bizitza profesional zabalean, atentzio berezia luzatu die Ifar-Hegoalde harremanak, Kanpoko zorra, Nazio arteko merkatalgoa, Garapen kooperazioai, Defentsa Ekonomia eta Armagabetze eta garapena bezalako gaiei. Unibertsitate desberdinek Garapenerako Kooperazioari buruz antolatzen dituzten master eta graduondokoetan parte hartzen du, irakasle modura. Ez da, bakarrik, bere kurrikulum akademikoa, ordea. Nazio arteko justiziaz, bakeaz, armagabetzeaz, giza eskubideez eta ekonomia etiko eta solidarioaz arduratzen diren hainbat talde eta elkarteekin kolaboratu izan du. Esparru honetan, Espainiako Justizia eta Bakea Komisio Orokorreko presidente izan da, eta gaur bertan, Bartzelonako Justizia y Pauko presidente da. Argitaratu duen liburu sail luzetik honako titulu hauek entresakatzen ditugu: Ifar Hegoa: diagnostikoa eta perspektibak (1988); Armatze zikloa Espainian: ikuspuntu kritiko bat (2000); Nork zor dio nori? Zor ekologikoa eta kanpoko zorra (2003); Auzo globala, justizi partziala (2003); Ekonomiaren ataurrean (2003); Gosetearen eta gerraren aurka (2005) eta Ze mundutan bizi gara baino! (2009).


Barne medikuntza - Wikipedia, entziklopedia askea.\nBarne medikuntza barne gaixotasunen diagnosi eta tratamendua jorratzen duena da, hau da, barne organoak edo giza gorputza osotasunean kaltetzen dituzten gaitzez arduratzen dena.\nHistorian, hasieran barne medikuntzak espezialitate medikoak orokorrean hartzen zituen (kardiologia, neumologia, nefrologia, neurologia eta abar), baina apurka-apurka espezialitate autonomo hasi ziren bilakatzen hauek, esparru propioak bereganatuz.\nEtorkizunera begira, hainbat erronka dituzte barne medikuek, lan-arloak definitzeko eta euren lekua kokatzeko. Funtsean, familiako medikuntzarekin partekatzen dituzte zeregin asko. Izan ere, sendagile orokortzat jo ditzakegu baina, familiako medikuek ez bezala, ospitale esparruan lan egiten dutenak.\nDiagnostiko berriak egitea.\nGaixotasun sistemikoekin jardutea.\nGaixotasun infekziosoak diagnostikatu eta tratatzea.\nEspainiako barne medikuntza Elkartea\nFrantziako barne medikuntza Elkartea\nBNF: 119620117 (data)\nOrriaren azken aldaketa: 19 urtarrila 2022, 01:02.


euskalherria.com - GARA - Paperezkoa:20060902 - Enpresa batzordeak ez du baztertzen Tubacex salatzea\nGara > Idatzia > Ekonomia 2006-09-02\n·Zuzendaritzak ur ihesaldiaren berri zuela baina ez zuela konpondu nabarmendu du\nAmurrioko Tubacex-eko istripua gertatu eta berehala LABek esan moduan, zuzendaritzak bazuen hutsegitearen berri nahiz eta ez zuen konpondu. Hori dela-eta orain batzordea salaketa bat jartzea aztertzen ari da. Bestalde, Beasaingo azken lan heriotza salatzeko elkarretaratzeak izan ziren herrian.\nJoan den asteartean Amurrioko Tubacex enpresan 17 langile zauritu zituen lan istripua dela-eta enpresako batzordea zuzendaritzaren kontrako salaketa jartzea aztertzen ari da. Hori adierazi zuten atzo ELA, LAB, STAT, UGT eta CCOO sindikatuek deituta egindako ordubeteko lanuztean.\n�Istripu gutxiagorentzako, prebentzio erangikor gehiago� lelopean elkarretaratzea egin zuten 12.00etatik 13.00etara, Amurrioko lantoki parean, �instalazioak behar bezala ez zeudela� salatzeko.\nLABeko Tubacex-eko enpresa batzordeko ordezkari I�aki Gallegok argitu zuenez, istripuan zauritu ziren langileetatik bakarrak jarraitzen du ospitalean egun.\nIstripua larria izan zela nabarmendu zuen batzordeko kideak, eta hori zuzendaritzaren �arduragabekeriari� egotzi zion. Era berean, Tubacex-eko ekoizpen erritmoak �jasangaitzak� eta �prebentziorik gabeak� direla esan zuen.\nGallegok argitu zuenez, istripua gertatu baino lehen, altzairutegian ura zegoela salatu zuten, eta berez lehorra egon behar du horrek. Baina hori konpontzeko eta ondoren gertatu zena ekiditeko zuzendaritzak ez zuela inongo neurririk hartu salatu zuen.\nBestetik, ELAk ere horixe salatu zuen adierazpen baten bidez, eta �enpresaren arduragabekeria erruduna� dela adierazi zuen.\n�Enpresak lehenagotik ezagutzen zuen galdaketa koilararen azpian putzua egiten zuen hozte-sistemako ihesaldia�, azaldu zuen. Sindikatuak argitutakoaren arabera, enpresak ezagutzen zuen baina konpondu ez zuen matxura horrek eta koilararen loturak ezustean huts egiteak istripua eragin zuten. Era berean, zuzendaritzak ezartzen dituen ekoizpen erritmo �handiak� ere salatu zituen ELAk. Osalani istripuaren eta horren zergatien gaineko ikerketa sakona egiteko eskatu zion azkenik.\nAlde horretatik, LABeko Gallegok elkarretaratzean eskatu zuen etorkizunean altzairutegietan galdaketekin eta hezetasunekin ardura handiagoa izateko. �Une honetan hildakoez hitz egiten egon ahal ginen, eta ez batetaz edo bitaz, baizik eta tragedia handi batetaz, eta zortearekin konformatu behar izan dugu�, esan zuen.\nLABeko arduradunak azaldu zuen istripua eragin zuen eta gero ur ihesaldia zuen hodia eta funtzionatzen ez zuten huste-bideak konpondu dituztela. Gallegok, hala ere, konponketa hori abuztuan egin behar zutela salatu zuen.\nIstripua gertatu eta gero zuzendaritzak emandako azalpenakez direla nahikoak esan zuen. Gainera, arduradunak salatu zuen gaurko lanuztea bezalakoak eginez gero �ondorioak kontuan hartzeko� mehatxatu duela zuzendaritzak batzordea. ELAk ere gaitzetsi zuen hori.\nAtzoko lanuztea, hala ere, ez zen izan sindikatuek antolatutako mobilizazio bakarra. Izan ere, Beasainen asteartean izandako lan heriotza salatzeko ELA, LAB, ESK eta STEE-EILASek elkarretaratzea egin zuten herriko udaletxe parean. Jatorri errumaniarreko langile bat mozten ari zen zuhaitza gainean erorita hil zen. Sindikatuek era horretako istripuak baso-sektorean askotan gertatzen direla argitu zuten, eta horregatik horiek ekiditeko neurriak hartzeko eskakizuna egin zuten. Modu horretan, lan heriotzen �mugagabeko katea� salatu zuten; hain zuzen, �abuztua egiazko hilabete dramatiko bihurtu dutenak�.\nBestetik, CCOO sindikatuak Beasaingo toki berean egin zuen elkarretaratzea heriotza hori salatzeko.


Zientzia, Berrikuntza eta Unibertsitate Ministerioak IdiSNA Osasun-Ikerketa Institutu moduan egiaztatu du | Navarrabiomed Zientzia, Berrikuntza eta Unibertsitate Ministerioak IdiSNA Osasun-Ikerketa Institutu moduan egiaztatu du\nZientzia, Berrikuntza eta Unibertsitate Ministerioak IdiSNA Osasun-Ikerketa Institutu moduan egiaztatu du\n2019ko urtarrilaren 24ko Ministerio-Aginduaren bitartez, Zientzia, Berrikuntza eta Unibertsitate Ministerioak Osasun-ikerketa institutu egiaztapena eman dio ldlSNA Nafarroako Osasun-Ikerketa Institutuari.\nEgiaztapenak IdiSNA-k, ikerketa biomedikoa edo osasun egiaztapenaren gaineko ekainaren 24ko 279/2016 Errege-Dekretuak ezarritako kalitateko baldintza tekniko zorrotz guztiak betetzen dituela ondorioztatzen du.\nEgiaztapen-prozesuak ziurtasun-ekarpenerako ahalegin dokumental garrantzitsua ekarri du Carlos III Osasun-Institutuaren (ISCIII) talde tekniko oso espezializatu batek aurrera eramandako aurre-ikuskaritza eta lekuko ikuskaritzen bidez baldintzen konplimenduaren frogapenaren bitartez.\nEgiaztapena bost urterik behin berritu behar da, burututako jarduera zientifiko eta kudeaketaren aurre-ebaluazio positiboaren ostean.\nIdiSNA-ren egiaztapenak, Nafarroako Osasun-Ikerketa estrategiaren garapenean dudagabeko eragina izango duen bikaintasuneko onarpena dakar.\nBereizketa honek modu esklusiboan egiaztatutako ikerketa-institutuetara zuzendutako ISCIII-aren deialdi lehiakorretara sarrera izateko aukera emango dio Nafarroako Osasun-Ikerketa Institutuari.\nHalaber, IdiSNA-aren egiaztapenak, ospitaleek, ikerketa-zentroek eta unibertsitateek osatutako institutu bezala, modu nabarmenean hobetuko du bere nazioarteko lehiakortasun posizioa, berebiziko alderdiak Europatik datozen funtsak hartzerako orduan.\nBarne-egituraren ikuspuntutik, berau osatzen duten erakundeen profesional guztien lanaren onarpena ekartzeaz gain, zalantzarik gabe, integrazioa bultzatu eta bere Plan Zientifiko eta Estrategikoaren garapena indartzen lagunduko du.\nIdiSNA, Nafarroako Eskualde Garapen (3 RIS) Estrategiaren baitan kokatuz eta lankidetza eta sare lanaren bitartez bikaintasunarekiko apustua eginez, integratzen duten erakundeen artean aliantza estrategiko handi bat bezala konfiguratzen den eta parte bakoitzaren ekarpen zientifikoari bidezko lehentasuna ematen dion Foru Erkidegoaren apustu erabakigarria da.\nIzaera autonomikoko ikerketa institutu modelo bakar eta berezia ere irudikatzen du Komunitatean existitzen den kalitate osasun-ehun ikertzailearen osotasun praktikoa bere gain hartzen duelako eta erakunde berritzailea delako. Zentzu honetan, IdiSNA kolaborazio publiko-pribatuan oinarritutako eta bi ospitale handi, bi ikerketa-zentro eta bi unibertsitatek osatutako eremu autonomikoko lehen Ikerketa Institutua dela azpimarratu behar da.\nNafarroako Ospitale-Gunea eta Nafarroako Klinika Unibertsitatea, Institutuaren nukleoa dira eta bi Unibertsitateetako (NUP eta NU), bi ikerketa-zentroetako (Navarrabiomed eta CIMA), Nafarroako Herri eta Lan Osasuneko Institutuko, Lehen Mailako Arretako eta Osasun-Departamentuarekin lotutako beste osasun-zentro batzuetako osasun-ikertzaileak bi erakunde hauen inguruan bertakotzen dira.\nIdiSNA-ak 104 ikerketa-taldetan eta 10 ezaguera-alorretan antolatutako 900 ikertzaile baino gehiago ditu.\nZentro publiko eta pribatu desberdinetako profesionalak integratzen dituenez, Ikerketa-taldeen % 23k izaera mistoa du, kalitatezko ikerketa bat bermatzeko beharrezkoa den diziplina anitzeko ikuspegia gehitzen duena.\n2005ean Nafarroako Gobernuak Ikerketako Institutu baten osaketarako lehen pausoak eman zituen, tamalez ez zuen fruiturik eman.\n2010an egungo IdiSNA Nafarroako Osasun-Ikerketa Institutua egokitu zen, hasiera batean, Osasun-Departamentuaren eta Nafarroako Unibertsitatearen arteko Hitzarmen baten bitartez.\nGeroago, 2017ko maiatzean Nafarroako Unibertsitate Publikoak IdiSNA-gaz bat egin zuen Institutuaren behin betiko konfigurazioa eratuz.\nGaur egun Nafarroan IdiSNA-aren garrantzi estrategikoari buruz dagoen guztizko adostasun sozial eta profesionala, zalantzarik gabe, osasun-ikerketaren etorkizunaren garapenerako bermerik onena da.\nEzkerretik eskuinera Iñigo Lasa (Navarrabiomed-eko zuzendaria), Rosario Luquin (idiSNa), José Andrés Gómez (Nafarroako Unibertsitatea Klinika-ko zuzendari nagusia), Alfonso Carlosena (NUP-eko errektorea), Fernando Domínguez (Osasun kontseilaria), Alfonso